കേരളത്തിന്‍റെ കോവിഡ് പ്രതിരോധ പ്രവര്‍ത്തനങ്ങള്‍ക്ക് അമർത്യസെന്നിന്റെയും നോം ചോംസ്‌കിയുടെയും പ്രശംസ - News Bengaluru\nകേരളത്തിന്‍റെ കോവിഡ് പ്രതിരോധ പ്രവര്‍ത്തനങ്ങള്‍ക്ക് അമർത്യസെന്നിന്റെയും നോം ചോംസ്‌കിയുടെയും പ്രശംസ\nBy news desk\t On Jun 26, 2020 0\nതിരുവനന്തപുരം : കോവിഡ് മഹാമാരിയോട് കേരളം പ്രതികരിച്ച രീതി ലോകത്തെയാകെ അത്ഭുതപ്പെടുത്തുന്നതാണെന്ന് പ്രസിദ്ധ തത്വചിന്തകനും സാമൂഹ്യ വിമർശകനുമായ നോം ചോംസ്‌കി പറഞ്ഞു.\nകോവിഡ് മഹാമാരിയുടെ പശ്ചാത്തലത്തിൽ പുതിയ ആശയങ്ങൾ ആരായാൻ സംസ്ഥാന സർക്കാർ സംഘടിപ്പിച്ച കേരള ഡയലോഗ് എന്ന തുടർസംവാദ പരിപാടിയിൽ സംസാരിക്കുകയായിരുന്നു ചോംസ്‌കി. കേരളത്തെപ്പോലെ വളരെ കുറച്ച് സ്ഥലങ്ങളേ ഈ രീതിയിൽ കോവിഡിനെ നേരിട്ടിട്ടുള്ളൂ. യു.എസ്സിന്റെ ആക്രമണത്തിൽ ശിഥിലമായ വിയറ്റ്‌നാമും മികച്ച രീതിയിൽ മഹാമാരിയെ നേരിട്ടു. വിയറ്റ്‌നാമിൽ ഒരു മരണം പോലും ഉണ്ടായിട്ടില്ല. ചൈനയുമായി 1400 കിലോമീറ്റർ അതിർത്തി പങ്കിടുന്ന രാജ്യമാണ് വിയറ്റ്‌നാം എന്നതോർക്കണം.സൗത്ത് കൊറിയയും സമർത്ഥമായാണ് മഹാമാരിയെ നിയന്ത്രിച്ചത്. അവിടെ ലോക്ഡൗൺ പോലും വേണ്ടിവന്നില്ല. തായ്‌വാനും രോഗത്തെ പിടിച്ചുകെട്ടി. ഹോങ്കോങ്ങിലും നാം അത് കണ്ടു. ന്യൂസിലാൻഡ് ഈ രോഗത്തെ തുടച്ചുനീക്കി. എന്നാൽ അമേരിക്കയിൽ ഒരു ലക്ഷത്തിലേറെ പേർ മരിച്ചു. മരണസംഖ്യ ഉയർന്നുകൊണ്ടേയിരിക്കുന്നു.\nഈ പോരാട്ടത്തിൽ ഏറ്റവും ശരിയായ ചുവടുവയ്പ് നടത്തിയ കേരളത്തിന് അഭിമാനിക്കാം. എന്നാൽ, ഇന്ത്യയിൽ ലോക്ഡൗൺ നടപ്പാക്കിയ രീതി സംശയാസ്പദമാണ്. ലോക്ഡൗൺ ആയാലും അല്ലെങ്കിലും പൊതുസമൂഹവുമായി ഭരണാധികാരികൾ ചർച്ച ചെയ്യേണ്ടതായിരുന്നു. രാഷ്ട്രീയ പാർട്ടികളുമായും യൂണിയനുകളുമായും ആശയവിനിമയം നടത്തേണ്ടിയിരുന്നു. അതിനുപകരം ഏകപക്ഷീയമായി ലോക്ഡൗൺ അടിച്ചേൽപ്പിച്ചു. ജനങ്ങൾ വീട്ടിലേക്ക് മടങ്ങുന്നത് പെട്ടെന്ന് അവസാനിപ്പിച്ചു. പിന്നീട് അവർക്ക് ജീവിക്കാൻ വരുമാനമൊന്നും ഉണ്ടായില്ല. അന്നന്നത്തെ വരുമാനം കൊണ്ട് ജീവിക്കുന്നവർക്ക് ഇതൊരു ദുരന്തമായി മാറി.\nപുതിയ ലോകത്തിനനുസരിച്ച് നാം മാറേണ്ടതുണ്ട്. നമ്മുടെ മുൻഗണനകളും സമൂഹത്തെ സംഘടിപ്പിക്കുന്ന രീതിപോലും മാറണം. നമുക്കുള്ള പൊതുവായ ചില അറിവുകൾ ഉപയോഗശൂന്യമായേക്കാം. പുതിയ ചിലതുമായി പൊരുത്തപ്പെടാൻ കൂടുതൽ അറിവുകൾ വേണ്ടിവന്നേക്കാം. ഇത് സർക്കാർ മാത്രം ചെയ്യേണ്ടതല്ല. സമൂഹത്തിലാകെ വിപുലമായ സംവാദങ്ങൾ വേണ്ടതുണ്ട്. നമുക്കു മുന്നിലുള്ള വലിയ ചോദ്യം അഭിമുഖീകരിക്കാൻ കേരളം സന്നദ്ധമാകുന്നതിന്റെ തുടക്കമാണ് ‘കേരളാ ഡയലോഗ്’ എന്ന് മുഖ്യമന്ത്രി പറഞ്ഞു. ജനകീയ പങ്കാളിത്തത്തോടെയുള്ള ആസൂത്രണമാണ് കേരളത്തിന്റെ കരുത്ത്. അധികാരവികേന്ദ്രീകരണത്തിൽ നാം ഏറെ മുന്നേറി. അതിന്റെയൊക്കെ പശ്ചാത്തലത്തിലാണ് കോവിഡിനെതിരായ പോരാട്ടത്തിൽ ഗണ്യമായ നേട്ടങ്ങൾ സ്വന്തമാക്കാൻ സംസ്ഥാനത്തിന് കഴിഞ്ഞത്. സാമൂഹികവും സാമ്പത്തികവുമായ അസമത്വം കോവിഡ് മഹാമാരിയുടെ പശ്ചാതലത്തിൽ കൂടുതൽ വഷളാവുകയാണ്. പാർശ്വവൽകൃതരും ദരിദ്രരുമായ ജനങ്ങളെയാകെ ഇത് ബാധിക്കുന്നു. ജനങ്ങളിലേക്ക് കൂടുതൽ ശ്രദ്ധ തിരിക്കേണ്ടതുണ്ട്. പുതിയ കേരളത്തിനു വേണ്ടിയുള്ള പരിശ്രമങ്ങളിൽ മുതൽക്കൂട്ടാവുന്നതാണ് ലോകപ്രശ്‌സതരായ പണ്ഡിതർ പങ്കെടുക്കുന്ന കേരള ഡയലോഗെന്ന് മുഖ്യമന്ത്രി പറഞ്ഞു.\nMain Topic : Noam Chomsky and Amartya Sen Praise Kerala on Covid prevention-methods\nnews desk 7300 posts2comments\nരാജ്യാന്തര വിമാനസര്‍വീസുകള്‍ക്കുള്ള വിലക്ക് ജൂലൈ 15 വരെ നീട്ടി\nകേരളത്തില് നിന്നും മറ്റു സംസ്ഥാനങ്ങളിൽ വിവാഹ ചടങ്ങിനുപോകുന്നവർ ജില്ലാ കളക്ടറിൽ നിന്ന് പാസ് വാങ്ങണം


KSEB ജീവനക്കാരന്റെ ജീവനെടുത്തത് സ്വകാര്യ സ്ഥാപനത്തിലെ ജനറേറ്റര്\nHomeIDUKKIKSEB ജീവനക്കാരന്റെ ജീവനെടുത്തത് സ്വകാര്യ സ്ഥാപനത്തിലെ ജനറേറ്റര്\nഅറ്റകുറ്റപ്പണികള് നടത്തുന്നതിനിടെ കട്ടപ്പന നഗരത്തില് കെ.എസ്.ഇ.ബി ജീവനക്കാരന് ഷോക്കേറ്റ് മരിച്ച സംഭവത്തില് കച്ചവട സ്ഥാപനത്തിലേക്കുള്ള വൈദ്യുതി വിഛേദിച്ച് കെ.എസ്.ഇ.ബി. അപകടം നടന്ന പോസ്റ്റിനു സമീപത്തുള്ള ഹൈറേഞ്ച് ഹോം അപ്ലയന്‍സ് എന്ന സ്ഥാപനത്തിലെ ജനറേറ്ററില് നിന്നും പ്രവഹിച്ച വൈദ്യുതിയാണ് ജീവനക്കാരന്റെ മരണത്തിനു കാരണമായതെന്ന് ഇലക്ട്രിക്കല് ഇന്‍സ്‌പെക്റ്ററേറ്റ് നടത്തിയ പരിശോധനയില് കണ്ടെത്തിയിരുന്നു\nലൈനില് അറ്റകുറ്റപ്പണി നടത്തുന്നതിനിടെ നിര്‍മല സിറ്റി മണ്ണാത്തിക്കുളത്തില് എം.വി. ജേക്കബാണ് തിങ്കളാഴ്ച ഷോക്കേറ്റ് മരിച്ചത്. കെഎസ്ഇബി വൈദ്യുതി ഓഫ് ചെയ്ത ശേഷമാണ് പണികള് നടത്തിയത്. എന്നിട്ടും ബെന്നിക്ക് ഷോക്കേറ്റതോടെയാണ് ഇലക്ട്രിക്കല് ഇന്‍സ്‌പെ്ക്ടറേറ്റ് പരിശോധന നടത്തിയത്. ഈ പരിശോധനയിലാണ് ഹൈറേഞ്ച് ഹോം അപ്ലയന്‍സസിലെ ജനറേറ്ററില് നിന്നുമാണ് വൈദ്യുതി പ്രവഹിച്ചതെന്ന് കണ്ടെത്തിയത്. ജനറേറ്റര് കൃത്യമായി എര്‍ത്തിങ് നടത്തിയിരുന്നില്ല.\nഇതേതുടര്‍ന്നാണ് സ്ഥാപനത്തിലേക്കുള്ള വൈദ്യുതി കണക്ഷന് കെഎസ്ഇബി വിഛേദിച്ചത്. ജനറേറ്ററും സീല് ചെയ്തു. വയറിങ് കൃത്യമായ രീതിയിലല്ല ചെയ്തിരിക്കുന്നതെന്നും കണ്ടെത്തി. ഒരു പോസ്റ്റില് നിന്നും 16 കണക്ഷനുകള് നല്‍കി കെഎസ്ഇബിയും വീഴ്ച വരുത്തിയെന്നും ഇലക്ട്രിക്കല് ഇന്‍സ്‌പെക്ടര് പറഞ്ഞു. സംഭവത്തില് കൂടുതല് പേരുടെ മൊഴി അന്വേഷണ സംഘം രേഖപ്പെടുത്തും. മരിച്ച ജേക്കബിന്റെ പോസ്റ്റുമോര്‍ട്ടം റിപ്പോര്‍ട്ട് കൂടി ലഭിച്ച ശേഷം പരിശോധന സംബന്ധിച്ച റിപ്പോര്‍ട്ട് ചീഫ് ഇലട്കിക്കല് ഇന്‍സ്‌പെക്ടര്‍ക്ക് കൈമാറും. ഈ റിപ്പോര്‍ട്ട് കിട്ടിയ ശേഷമായിരിക്കും പോലീസ് തുടര് നടപടികള് സ്വീകരിക്കുക.


അഭ്രപാളിയിൽ ആൽഫിത്തിളക്കം | Malayalam News\n2019-04-06 19:45:00 ഹാരിസ് എം.വി\nതേൻമുട്ടായിയെ ഓർമയുണ്ടോ? ശിക്കാരി ശംഭു എന്ന ചിത്രം കണ്ടവരൊന്നും തേൻമുട്ടായിയെ മറക്കാനിടയില്ല. ചിത്രത്തിൽ തേൻമുട്ടായി ഏറെ ഇഷ്ടപ്പെടുന്ന രേവതി എന്ന കഥാപാത്രത്തെയാണ് ആൽഫി പഞ്ഞിക്കാരൻ അവതരിപ്പിച്ചത്. അങ്കമാലിയിൽ നിന്നും സിനിമയോട് ഇഷ്ടം കൂടിയ സോഫ്റ്റ്‌വെയർ എൻജിനീയർ.\nഒരു സാധാരണ കുടുംബത്തിൽനിന്നാണ് ആൽഫിയുടെ വരവ്. അച്ഛൻ തോമസ് പഞ്ഞിക്കാരൻ ഫർണിച്ചർ ഷോപ്പ് നടത്തുന്നു. അമ്മ മോളിയാകട്ടെ അങ്കമാലി ഗവൺമെന്റ് ആശുപത്രിയിലെ റിട്ടയേർഡ് ഹെഡ് നഴ്‌സും. ചേച്ചി ദീപ വിവാഹിതയായി ഭർത്താവിനൊപ്പം കഴിയുന്നു. പാരമ്പര്യത്തിന്റെ പിൻബലമൊന്നുമില്ലാതെയാണ് ആൽഫി സിനിമയുടെ മായാലോകത്തിലെത്തിയത്. പഠനകാലത്തുതന്നെ മോഡലിംഗിൽ താൽപര്യമായിരുന്നു. അതിന് കളമൊരുങ്ങിയതാകട്ടെ വനിതാ മാഗസിനിൽ ഫോട്ടോ ക്യൂനായി തിരഞ്ഞെടുക്കപ്പെട്ടതും. നിരവധി പരസ്യചിത്രങ്ങളിൽ വേഷമിട്ടു. അപ്പോഴും ഈ അങ്കമാലിക്കാരിയുടെ മനസ്സുനിറയെ സിനിമയായിരുന്നു. ചെന്നൈ ഈറോഡിലെ ടെക്കുന്തർ കോളേജ് ഓഫ് എൻജിനീയറിംഗിൽ നിന്നും കമ്പ്യൂട്ടർ സയൻസിൽ എം-ടെക് ബിരുദധാരിയാണ് ആൽഫി. തുടർന്ന് ചെന്നൈയിലെ അസന്റർ കമ്പനിയിൽ സോഫ്റ്റ്‌വെയർ എൻജിനീയറായി. അതിനിടയിലാണ് സിനിമയിൽ സജീവമാകുന്നത്. ഇപ്പോൾ ജോലി ഉപേക്ഷിച്ച് മുഴുവൻ സമയ അഭിനേതാവായിരിക്കുകയാണ് ആൽഫി. ആൽഫിയുടെ ആദ്യചിത്രം ജിസ് ജോയ് സംവിധാനം നിർവ്വഹിച്ച സൺഡെ ഹോളിഡെ ആയിരുന്നു. നായകനായ ആസിഫ് അലിയുടെ സഹോദരീവേഷം. എന്നാൽ ശ്രദ്ധിക്കപ്പെട്ടതാകട്ടെ ശിക്കാരി ശംഭുവിലും. പഠനകാലത്തും ജോലി ചെയ്യുമ്പോഴും വെറുതെ സമയം കളയുന്ന കൂട്ടത്തിലായിരുന്നില്ല ആൽഫി. അവധി ദിവസങ്ങളായ ശനിയും ഞായറും പുറത്ത് കറങ്ങാനിറങ്ങും. കൂടാതെ സിനിമയും കാണും ചെന്നൈയിൽ എല്ലാ മലയാള ചിത്രങ്ങളുമെത്തും. മലയാളം-തമിഴ് സിനിമകൾ മുടങ്ങാതെ കാണുമായിരുന്നു. ശിക്കാരി ശംഭുവിലേക്ക് അവസരം ലഭിച്ചത് അവിചാരിതമായിട്ടായിരുന്നു. സുഗീത് ചേട്ടന്റെ മധുരനാരങ്ങയുടെ ഓഡിഷന് കൊച്ചിയിൽ പോയിരുന്നു. എന്നാൽ കഥാപാത്രത്തിന് പറ്റിയ രൂപമല്ലെന്നു പറഞ്ഞ് മടക്കി അയച്ചു. ഏറെ പ്രതീക്ഷയോടെയാണ് പോയതെങ്കിലും അവസരം ലഭിക്കാതിരുന്നതിൽ ദുഃഖം തോന്നി. എന്നാൽ അവിടെവെച്ച് സുഗീത് ചേട്ടനേയും ഭാര്യ സരിതചേച്ചിയേയും പരിചയപ്പെട്ടു. അത് ഉപകാരമായി. പിന്നെയും രണ്ടുമൂന്ന് ഓഡിഷനുകൾക്ക് പോയെങ്കിലും ഒന്നിലും അവസരം ലഭിച്ചില്ല. ശിക്കാരി ശംഭു തുടങ്ങുന്നതിന് ദിവസങ്ങൾക്കുമുമ്പ് സരിതചേച്ചി വിളിച്ചിരുന്നു. പുതിയ ചിത്രത്തെക്കുറിച്ച് സംസാരിച്ചു. പിന്നാലെ സുഗീത് ചേട്ടനും വിളിച്ചു. കാടിനടുത്തുള്ള ഗ്രാമത്തിൽ കഴിയുന്ന ഒരു സാധാരണ പെൺകുട്ടിയുടെ വേഷം. സ്‌കൂൾ വിദ്യാഭ്യാസം കഴിഞ്ഞ് ടൈപ്പ് റൈറ്റിംഗ് പഠിക്കുകയാണവൾ. ഉയരം കുറഞ്ഞ ഒരു ചെറിയ പെൺകുട്ടി. വിഷ്ണുവിന്റെ ജോഡി. രേവതി എന്നാണ് കഥാപാത്രത്തിന്റെ പേര്. വരുന്നോ എന്നു ചോദിച്ചു. സത്യത്തിൽ എനിക്ക് വിശ്വാസം വന്നില്ല.\nലൊക്കേഷനിലെത്തിയപ്പോൾ നല്ല പേടിയുണ്ടായിരുന്നു. എന്നാൽ എല്ലാവരും നല്ല സപ്പോർട്ടായിരുന്നു. സുഗീത് ചേട്ടനും വിഷ്ണുവുമെല്ലാം നന്നായി സഹായിച്ചു. രേവതിയെ ഭംഗിയാക്കിയതിനു പിന്നിൽ എല്ലാവരുടെയും സഹകരണമുണ്ടായിരുന്നു. സത്യത്തിൽ എനിക്കൊരു മേൽവിലാസമുണ്ടാക്കിത്തന്നത് ശിക്കാരി ശംഭുവിലെ വേഷമാണ്.\nകമ്പനിയിൽ ഒരു മാസത്തെ ലീവെടുത്താണ് ലൊക്കേഷനിലെത്തിയത്. എന്നാൽ ഷൂട്ടിംഗ് തീരാതെ വന്നപ്പോൾ ഒരു മാസം കൂടി അവധിയെടുക്കേണ്ടി വന്നു. അതോടെ പ്രശ്‌നമായി. ജോലിയും അഭിനയവും ഒന്നിച്ചുകൊണ്ടു പോകാൻ പ്രയാസമാണെന്നു മനസ്സിലായി. ജോലി ഉപേക്ഷിക്കാൻ തീരുമാനിച്ചു. പ്രൊഫഷനും പാഷനും ഒന്നിച്ചു കൊണ്ടു പോകാനായിരുന്നു ലക്ഷ്യമിട്ടതെങ്കിലും കമ്പനി പ്രശ്‌നമാക്കിയതോടെ ജോലി വിട്ടു.\nജോലി കളഞ്ഞ് സിനിമയിൽ അഭിനയിക്കുന്നതിൽ അച്ഛന് നീരസമുണ്ടായിരുന്നു. എന്നാൽ അമ്മ കൂടെ നിന്നു. കലാപാരമ്പര്യമില്ലെങ്കിലും നന്നായി അവൾ അഭിനയിക്കുന്നില്ലേ. നമ്മളല്ലാതെ മറ്റാരാണ് അവളെ സപ്പോർട്ട് ചെയ്യുക എന്നെല്ലാം അമ്മ പറഞ്ഞപ്പോൾ അച്ഛനും പകുതി സമ്മതമായി. സിനിമകൾ കണ്ടു തുടങ്ങിയപ്പോൾ അച്ഛനും മാറിയിട്ടുണ്ട്.\nഗിന്നസ് പക്രു നായകനായ ഇളയരാജയാണ് പുതിയചിത്രം. മാധവ് രാംദാസ് സാറാണ് സംവിധാനം. ചിത്രത്തിൽ ഗോകുൽ സുരേഷിന്റെ നായികയായിട്ടാണ് ഞാനെത്തുന്നത്.\nസനിൽ കളത്തിൽ സംവിധാനം ചെയ്യുന്ന മാർക്കോണി മത്തായി എന്ന ചിത്രത്തിലാണ് വേഷമിടുന്നത്. ജയറാമും വിജയ് സേതുപതിയും പ്രധാന വേഷത്തിലെത്തുന്ന ചിത്രത്തിൽ വളരെ രസകരമായ ഒരു കഥാപാത്രത്തെയാണ് അവതരിപ്പിക്കുന്നത്. ഒരു ബാങ്കിൽ നടക്കുന്ന സംഭവങ്ങളുമായി ബന്ധപ്പെട്ടു കിടക്കുന്ന കഥയാണിത്. ബാങ്കിലെ ജീവനക്കാരിയായ റീന എന്ന കഥാപാത്രമായാണ് ഞാനെത്തുന്നത്. ജയറാം ചേട്ടൻ അവതരിപ്പിക്കുന്ന മത്തായിയുടെയും ആത്മീയ അവതരിപ്പിക്കുന്ന അന്നയുടെയും ജീവിതത്തിൽ നടക്കുന്ന ചില സംഭവങ്ങളിൽ റീന ഇടപെടുന്നതാണ് കഥാസന്ദർഭം. വിജയ് സേതുപതിയും ശക്തമായ കഥാപാത്രത്തെയാണ് അവതരിപ്പിക്കുന്നത്.\nനായികയായി മാത്രമേ അഭിനയിക്കൂ എന്നൊന്നുമില്ല. മനസ്സിനിണങ്ങിയ വേഷമാണെങ്കിൽ ഏതുതരം കഥാപാത്രത്തെയും അവതരിപ്പിക്കാൻ ഒരുക്കമാണ്. അവതരിപ്പിക്കുന്ന കഥാപാത്രത്തിന് എന്തെങ്കിലും പ്രത്യേകതയുണ്ടായിരിക്കണം. നായികയായാൽ അത്തരം വേഷങ്ങൾ ലഭിക്കണമെന്നില്ല. വില്ലത്തി വേഷവും ഏറെയിഷ്ടമാണ്. ഒരു സിനിമയിലെങ്കിലും വില്ലത്തിയായി അഭിനയിക്കണമെന്നുണ്ട്.\nകുഞ്ചാക്കോ ബോബൻ, ശിവദ, വിഷ്ണു ഉണ്ണികൃഷ്ണൻ, മണിയൻപിള്ള രാജു, ഹരീഷ് കണാരൻ തുടങ്ങിയ താരനിരയായിരുന്നു ശിക്കാരി ശംഭുവിലേത്. സ്‌കൂൾ വിദ്യാർത്ഥിയായിരുന്ന കാലംതൊട്ടേയുള്ള ആഗ്രഹമായിരുന്നു ചാക്കോച്ചനെ നേരിട്ടു കാണണമെന്ന്. ശിക്കാരി ശംഭുവിലൂടെ ആ ആഗ്രഹം സഫലമായി. നേരിട്ടു കാണാനും കൂടെ അഭിനയിക്കാനും കഴിഞ്ഞത് ഭാഗ്യമായാണ് കരുതുന്നത്.\nSunday Plus alphy panjikkaran Malayalam film actress malayalam cinema actress


vettathan: നമുക്ക് പ്രതീക്ഷിക്കാം.\nരൂപയുടെ വില ഒരു ഡോളറിന് എഴുപതു കടക്കും എന്നാണ് ചന്ത സംസാരം. അത് കഴിഞ്ഞ ആഴ്ച്ച തന്നെ സംഭവിക്കും എന്നും തോന്നി. ഇതിനിടെ കുതിച്ചുയര്‍ന്ന ഉള്ളിവില “രൂപയ്ക്കു പകരം ഉള്ളി” എന്ന ട്വീറ്റിനും കാരണമായി. ഒരാഴ്ച്ച കൊണ്ട് ഒരു ബാരല് ക്രൂഡ് ഓയിലിന് നൂറു ഡോളറില് നിന്നു 117 ഡോളറിലേക്ക് വില കുതിച്ചു കയറി. ഗള്‍ഫ് യുദ്ധമുണ്ടാകുകയാണെങ്കില് ഉടനെതന്നെ വില 150 ഡോളറിലേക്ക് എത്തും എന്നും പറയുന്നു. ഇന്ത്യയെപ്പോലെ കയറ്റുമതിയേക്കാള് കൂടുതല് ഇറക്കുമതി ചെയ്യുന്ന രാജ്യങ്ങള് വട്ടം കറങ്ങിപ്പോകും. ഇപ്പോഴത്തെ കണക്കനുസരിച്ച് നമ്മുടെ കറന്‍റ് അക്കൌണ്ട് കമ്മി 87.8 ബില്ല്യണ് ഡോളറാണ്.(ആറു ലക്ഷം കോടി രൂപ). അത് 70 ബില്ല്യണ് ഡോളറാക്കി ചുരുക്കുമെന്ന് ധനമന്ത്രി ചിദംബരം ഉറപ്പ് പറയുന്നു. നടന്നാല് നല്ല കാര്യമാണ്. ഇറക്കുമതി ചെയ്യുന്ന സ്വര്‍ണ്ണത്തിന്‍റെ നികുതി വര്‍ദ്ധിപ്പിച്ചതടക്കം ചില നടപടികള് നടപ്പില് വരുത്തിയിട്ടുമുണ്ട്. ഇറക്കുമതി നിരുല്‍സാഹപ്പാടുത്തുന്ന നടപടികളിലൂടെ 100 ടണ് സ്വര്‍ണ്ണത്തിന്‍റെ ഇറക്കുമതി കുറയ്ക്കാന് കഴിയുമെന്നാണ് ചിദംബരം കരുതുന്നത്. പക്ഷേ സ്വര്‍ണ്ണത്തിന്‍റെ ഇറക്കുമതിച്ചുങ്കം കൂട്ടിയ നടപടി പഴയ ലൈസന്‍സ്/പെര്‍മിറ്റ് കാലത്തേക്കുള്ള തിരിച്ചുപോക്കായാണ് വിപണി വിലയിരുത്തിയത്. ഫലമോ ,രൂപ വീണ്ടും വീണു.\nരൂപയുടെ തകര്‍ച്ചക്ക് ആന്തരികവും ബാഹ്യവുമായുള്ള കാരണങ്ങളുണ്ട്. ബാഹ്യ കാരണങ്ങള് നമ്മുടെ നിയന്ത്രണത്തിലുള്ളവയല്ല. ഡോളര് ശക്തിപ്പെട്ടതാണ് പ്രധാന കാരണം. സാമ്പത്തിക തകര്‍ച്ചയില്‍നിന്ന് അമേരിക്ക കരകയറുന്നു എന്നു റിപ്പോര്ട്ട് വന്നതോടെ വിദേശ ധനകാര്യ സ്ഥാപനങ്ങള് വികസ്വര രാഷ്ട്രങ്ങളിലെ നിക്ഷേപങ്ങള് പിന്‍വലിച്ചു യു.എസ്സില് നിക്ഷേപിക്കാന് തുടങ്ങി. വികസ്വര രാജ്യങ്ങളില് ഡോളറിന് ഡിമാന്‍റ് കൂടി. സ്വാഭാവികമായും തദ്ദേശ കറന്‍സികള് ഞെരുക്കത്തിലായി. ബ്രസീല്, ഇന്ത്യ, ദക്ഷിണാഫ്രിക്ക, ചൈന തുടങ്ങി ഒട്ടുമിക്ക രാജ്യങ്ങളുടെയും കറന്‍സിയുടെ വില ഇടിഞ്ഞു. അന്തരാഷ്ട്ര വ്യാപാരം പ്രധാനമായും ഡോളറിലായത് കൊണ്ട് കയറ്റുമതിയെക്കാള് ഇറക്കുമതി കൂടുതലുള്ള രാജ്യങ്ങളിലെ കറന്‍സികള് തകര്‍ന്നടിഞ്ഞു. ഇത് പക്ഷേ സ്ഥിരമായി നില്‍ക്കുന്ന ഒരു പ്രതിഭാസമല്ല. സാമ്പത്തിക ഞെരുക്കത്തിലായ അമേരിക്കക്കാരനും യൂറോപ്യനും നമ്മുടെ ചെമ്മീനടക്കമുള്ള വിഭവങ്ങള് തീന് മേശയില് നിന്നൊഴിവാക്കിയിരുന്നു. ഈ രംഗങ്ങളില് നമ്മുടെ കയറ്റുമതി വന് പ്രതിസന്ധിയാണ് നേരിട്ടത്. സായിപ്പിന്റെ കയ്യില് പൈസ കൂടുമ്പോള് സ്വാഭാവികമായും നമ്മുടെ കയറ്റുമതി കൂടും. കറന്‍റ് അക്കൌണ്ട് കമ്മി കുറയുകയും ചെയ്യും.\nക്രൂഡിന്‍റെ വ്യാപാരം ഡോളറിലാക്കാന് അമേരിക്കയും ഓയില് ഉല്പ്പാദക രാജ്യങ്ങളും തമ്മില് 70 വര്‍ഷം മുന്‍പ് കരാറുണ്ടാക്കിയത് കൊണ്ടാണ് രൂപയുടെ വില ഇടിഞ്ഞത് എന്നൊരു താമാശ ഇതിനിടെ സൈബര് ലോകത്ത് കറങ്ങാന് തുടങ്ങി. ഡോളറല്ലെങ്കില് ആ സ്ഥാനത്ത് വേറൊരു കറന്‍സി എന്നല്ലാതെ ഈ വാദത്തില് പ്രത്യേക കഴമ്പൊന്നുമില്ല. ആവശ്യത്തിന് കിട്ടാനില്ലാത്ത സാധനത്തിന്റെ വില ഉയരുന്നത് വിപണിയുടെ സ്വാഭാവിക നിയമം മാത്രമാണു. രൂപയുടെ വില ഉയരണമെങ്കില് നമ്മുടെ കയ്യില് ആവശ്യത്തിന് ഡോളര് വേണം.\nകയറ്റുമതി കൂട്ടലും ഇറക്കുമതി കുറയ്ക്കലുമാണ് രക്ഷയുടെ മാര്‍ഗ്ഗം. കയറ്റുമതിയുടെ വര്‍ദ്ധനയിലെ പ്രധാന ഘടകം നമ്മുടെ ഉല്‍പ്പന്നങ്ങള് വാങ്ങുന്നവന് അതിനു കെല്‍പ്പുണ്ടാവുകയെന്നതാണ്. നമുക്ക് ആശ തരുന്ന ഒരു വാര്‍ത്ത കഴിഞ്ഞദിവസം കണ്ടു. ജൂലൈ മാസത്തിലെ നമ്മുടെ കയറ്റുമതി 11.64% വര്‍ദ്ധിച്ച് 25.83 ബില്ല്യണ് ഡോളറായി. കഴിഞ്ഞ രണ്ടുവര്‍ഷത്തിലെ ഏറ്റവും മികച്ച വളര്‍ച്ചയാണിത്. ഇറക്കുമതി 6.12% കുറഞ്ഞു 38.1ബില്ല്യണ് ഡോളറായി. സ്വര്‍ണ്ണ ഇറക്കുമതിയില് 3ബില്ല്യണ് ഡോളറിന്‍റെ കുറവുണ്ടായത് ചിദംബരം ശരിയായ ദിശയിലാണ് നീങ്ങുന്നതെന്ന് തന്നെ സൂചിപ്പിക്കുന്നു.\nഎല്ലാ പരിഷ്കരണ നടപടികളെയും തുരങ്കം വെക്കുന്ന രീതിയാണ് നമ്മുടെ മുന് ധനകാര്യമന്ത്രി പിന്തുടര്‍ന്ന് പോന്നത്. റിസര്‍വ്വ് ബാങ്കില് അദ്ദേഹത്തിന് പറ്റിയ സുബ്ബറാവു ,ഗോകരണ് മുതലായവരും അമര്‍ന്നിരുന്നു ഭരിക്കാന് തുടങ്ങി. പ്രണബിനെ രാഷ്ട്രപതിയായി സന്തോഷിപ്പിച്ചിരുത്തിയതിന് ശേഷമാണ് രാജ്യം വീണ്ടും സാമ്പത്തികപരിഷ്കരണത്തിന്‍റെ പാതയില് നീങ്ങാന് തുടങ്ങിയത്. അപ്പോഴും പ്രണബിന്റെ ഇഷ്ടതോഴര് ആവുന്നതൊക്കെ ചെയ്തു. കയറ്റുമതി പ്രോല്‍സാഹിപ്പിക്കാന് പലിശ നിരക്ക് കുറയ്ക്കണം എന്നു ധനമന്ത്രിയായി ചാര്‍ജ് എടുത്തപ്പോള് മുതല് ചിദംബരം ഒളിഞ്ഞും തെളിഞ്ഞും പറഞ്ഞതാണ്. സുബ്ബറാവുവും ഗോകരണും വകവെച്ചില്ല. പണപ്പെരുപ്പം ഉണ്ടാകും എന്നായിരുന്നു അവരുടെ വാദം. ഗോകരണ് പിരിഞ്ഞപ്പോളെങ്കിലും സുബ്ബറാവുവിന് മനം മാറ്റം ഉണ്ടാകുമെന്ന് കരുതി .ഇനിയിപ്പോള് പലിശ നിരക്ക് ഉടനെ കുറയ്ക്കാനും പറ്റില്ല. നമ്മുടേത് ഒരു ജനാധിപത്യ സംവിധാനമാണ്. പോരെങ്കില് ഭൂരിപക്ഷത്തിന് മായാവതി മുതല് മൂലയാംസിങ്ങിനെ വരെ തൃപ്തിപ്പെടുത്തേണ്ട ഗതികേടിലാണ് സര്‍ക്കാര്.\nഏറ്റവും കൂടുതല് കല്‍ക്കരി ഡെപ്പോസിറ്റ് ഉള്ള രാജ്യം ,ആവശ്യം വേണ്ട വിദേശനാണയം ഉപയോഗിച്ച് കല്‍ക്കരി ഇറക്ക്മതി ചെയ്യേണ്ടി വന്നതിന്‍റെ ഉത്തരവാദിത്വം ഗവണ്‍മെന്‍റിന്റെ മാത്രമല്ല. 2009നു ശേഷം നിരാശ ബാധിച്ചു ഉത്തരവാദിത്വ ബോധം നഷ്ടപ്പെട്ട പ്രതിപക്ഷത്തിന്‍റെ കൂടിയാണ്. ആവശ്യം വേണ്ട നിയമങ്ങള് പാസ്സാക്കാന് പോലും അനുവദിക്കാതെ നിരന്തരം സഭ സ്തംഭിപ്പിക്കുന്ന പ്രതിപക്ഷം തരം താണ രാഷ്ട്രീയക്കളിയാണു കളിച്ചുകൊണ്ടിരുന്നത്.(വളരെക്കാലത്തിന് ശേഷം പാര്‍ലമെന്‍റ് ഈ മാസം പ്രവര്‍ത്തിച്ചു. കാര്യങ്ങളുടെ ഗൌരവം പ്രതിപക്ഷത്തിനും മനസ്സിലായി എന്നു തോന്നുന്നു). പെട്രോളിയം വിഭവങ്ങളുടെ പര്യവേക്ഷണവുമായി ബന്ധപ്പെട്ടു ഉയരുന്ന വിവാദങ്ങളുടെ മൂലകാരണവും വെറും രാഷ്ട്രീയം തന്നെ.\nരൂപ ഉടനെ തന്നെ 60തിലേക്ക് എത്തുമെന്നാണ് പ്രതീക്ഷ. ഒരു വര്ഷം കൊണ്ട് 55 ലേക്കും എത്താം. കാരണം ഇന്ത്യയുടെ സാമ്പത്തിക അടിത്തറ ഉറച്ചതാണ്. ചന്ദ്രശേഖര് പണയം വെയ്ക്കാന് കൊണ്ടുപോയ 67 ടണിന് പകരം മികച്ച സ്വര്‍ണ്ണശേഖരം തന്നെ നമുക്കുണ്ട്.(2009ല് 6.7 ബില്ല്യണ് ഡോളര് കൊടുത്തു വാങ്ങിയ 200 ടണ് സ്വര്‍ണ്ണത്തിന്‍റെ വില 25 ബില്ല്യണ് ഡോളറോളം വരും ഇപ്പൊള്). അന്നത്തെ 2.2 ബില്ല്യണ് വിദേശനാണയ കരുതല് ശേഖരത്തിന്‍റെ സ്ഥാനത്ത് 260 ബില്ല്യണ് ഡോളറുണ്ട്. ഇന്ത്യയുടെ സാമ്പത്തിക തകര്‍ച്ചയുടെ ചിത്രം ഊതിവീര്‍പ്പിച്ചതാണെന്ന് ലോകബാങ്കിന്‍റെ വിദഗ്ദ്ധന് പറഞ്ഞത് വെറുതെയല്ല. പ്രശ്നങ്ങളുണ്ട്. പക്ഷേ ലോകത്തിലെ ഏറ്റവും വലിയ ജനാധിപത്യ രാജ്യത്തിന് അവയെ നേരിടാനുള്ള കഴിവും ഉണ്ട്.\nഡോ. പി. മാലങ്കോട് 1 September 2013 at 15:10\nലേഖനം ഇരുത്തി ചിന്തിപ്പിക്കുന്നു! എന്നാൽ, ചിന്തക്കൊരു പരിഹാരം............\nvettathan g 1 September 2013 at 20:32\nമന്‍മോഹനും സംഘവും ഈ വെല്ലുവിളികളെ നേരിടും.നമുക്ക് പരാജയപ്പെടാന് വയ്യ. ബി.ജെ.പിയും സന്ദര്‍ഭത്തിനനുസരിച്ചു പെരുമാറുന്നു എന്നതില് സന്തോഷിക്കാം.\nEchmukutty 1 September 2013 at 15:53\nപരിഹാരമുണ്ടെങ്കില്, തല്‍ക്കാലം അല്‍പം വിഷമം സഹിച്ചാലും വേണ്ടില്ല എന്നല്ലേ...\nvettathan g 1 September 2013 at 20:36\nമറ്റിടങ്ങളിലെ വരള്‍ച്ചയും യുദ്ധവുമെല്ലാം ലോകമെങ്ങും പ്രതിഫലിക്കുന്നു. മനുഷ്യന് ദൂരവും സമയവും കീഴടക്കി മുന്നേറുമ്പോള് ലോകം ഒരു ഗ്രാമമായി മാറിക്കൊണ്ടിരിക്കുന്നു. ഒരു രാജ്യത്തിന് മാത്രമായി നിലനില്‍പ്പില്ല.\nPradeep Kumar 1 September 2013 at 17:25\nഎന്താണ് സംഭവിക്കുന്നതെന്നറിയാന് ആകാംക്ഷയുണ്ട്. സാമ്പത്തിക ശാസ്ത്രത്തിന്റെ ഉള്ളുകള്ളികള് ഇങ്ങിനെ പലയിടത്തു നിന്നായി വായിച്ചറിയുന്നു.....\nvettathan g 1 September 2013 at 20:29\nനമ്മുടെ രാജ്യത്തിന് ഉള്‍ക്കരുത്തുണ്ട്.അല്‍പ്പം മുദ്രാവാക്യം വിളി കൂടുമെന്നേയുള്ളൂ.\nകൊച്ചു കൊച്ചീച്ചി 1 September 2013 at 17:40\nഞാന് ഒരു പോസ്റ്റിടണമെന്നു കരുതിയിരുന്നു. സൈബര്‍ലോകത്ത് വിദഗ്ദ്ധരുടെ അയ്യരുകളിയാണ്! അതുകൊണ്ട് ഞാന് വലിഞ്ഞു....\nരാജ്യത്തിനകത്ത് സാമ്പത്തിക സുസ്ഥിരത നിലനിര്‍ത്തുന്ന നയങ്ങളും പെരുമാറ്റങ്ങളും ഉണ്ടാകണം. അതിന് സര്‍ക്കാര് ചെയ്യേണ്ടത് സര്‍ക്കാരും, വ്യവസായികള് ചെയ്യേണ്ടത് വ്യവസായികളും, ജനങ്ങള് ചെയ്യേണ്ടത് ജനങ്ങളും, മാധ്യമങ്ങള് ചെയ്യേണ്ടത് മാധ്യമങ്ങളും ചെയ്യണം. അതുമാത്രം പറഞ്ഞുനിര്‍ത്തുന്നു.\nചെട്ടിയാരെ പൊക്കിപ്പറയാന്‍വേണ്ടിയാണെങ്കിലും ആ പ്രഥമപൌരനിട്ട് ഒന്ന് കൊട്ടിയത് ഇഷ്ടപ്പെട്ടു, കേട്ടോ.\nvettathan g 1 September 2013 at 20:25\nഞാനും രണ്ടാഴ്ച്ചയായി സന്ദേഹത്തിലായിരുന്നു. പ്രണബ് പ്രഥമ പൌരനാണ്.പക്ഷേ ധനമന്ത്രിയുടെ കസേരയില് ഇരുന്നു,പ്രധാന മന്ത്രിയെ അവഗണിച്ചുകൊണ്ട് പഴകി ദ്രവിച്ച സാമ്പത്തിക നയങ്ങള് നടപ്പാക്കാനുള്ള ശ്രമമായിരുന്നു.ബുദ്ധി ആരുടേതാണെങ്കിലും അദ്ദേഹത്തെ ധനമന്ത്രിയുടെ കസേരയില്‍നിന്ന് മാറ്റിയത് നന്നായി.പിന്നെ ഞാന് ചെട്ടിയാരുടെ ആരാധകനല്ല,മന്‍മോഹന്‍റെയാണ്-എന്റെ നാടിന്‍റെ വികസനത്തില് അദ്ദേഹത്തിന്‍റെ പങ്ക് കണ്ടറിഞ്ഞിട്ടുള്ള ഒരാള്.\nധ്വനി (The Voice) 1 September 2013 at 18:24\nപ്രതിസന്ധികളെ തരണം ചെയ്ത ചരിത്രം തന്നെയാണ് രൂപയ്ക്കും ഇന്ത്യക്കും ഉള്ളത്. പക്ഷെ ഇന്നത്തെ ഈ അവസ്ഥയ്ക്ക് നമ്മള് ഓരോരുത്തരും ഉത്തരവാദികളല്ലേ എന്നാ ചോദ്യവും ഒരേ സമയം ഉയര്‍ന്നുവരുന്നുണ്ട്. വിദേശ നിര്‍മ്മിത വസ്തുക്കള്‍ക്ക് പകരം തദ്ദേശീയമായി നിര്‍മ്മിച്ച വസ്തുക്കള് ദൈനംദിന കാര്യങ്ങള്‍ക്കായി ഉപയോഗപ്പെടുത്തിയാല് നമ്മുടെ രാജ്യത്തിന്‍റെ സമ്പദ്ഘടന ഇന്ന് കാണുന്ന ഒരവസ്ഥയില് നിന്നും എത്രയോ മെച്ചപ്പെട്ടതായിരിക്കും എന്ന് കൂടി ചിന്തിക്കേണ്ടിയിരിക്കുന്നു.\nvettathan g 1 September 2013 at 20:17\nലോകം ഒരു വലിയ ഗ്രാമമായിപ്പോയി സുഹൃത്തെ. നമ്മള് എല്ലാം കയറ്റുമതി ചെയ്യും,ഇറക്കുമതി ചെയ്യില്ല എന്നു കരുതിയാല് നടക്കില്ല.\najith 1 September 2013 at 20:24\nവായിച്ച് മിണ്ടാതെ പോകുന്നു ഞാന്!!\nvettathan g 1 September 2013 at 20:27\nനന്ദി അജിത്ത്,ഇത്തരം കാര്യങ്ങളില് അഭിപ്രായ വ്യത്യാസം സ്വാഭാവികമാണ്.\nമിനി പി സി2September 2013 at 10:50\nഒരു സാമ്പത്തിക വിദഗ്ധന് ഭരിക്കുന്ന നാടിന്‍റെ ദുര്‍ഗതി എന്നല്ലാതെ എന്ത് പറയാന് ?\nvettathan g3September 2013 at 07:45\nകുറ്റം മന്‍മോഹന്റെയല്ല മിനി.അദ്ദേഹത്തിന് സ്വന്തമായി ഭൂരിപക്ഷമില്ല.പാര്‍ട്ടിയില് ആധിപത്യമില്ല.പ്രതിപക്ഷത്തിന്‍റെ സഹകരണമില്ല. എന്നാലും ചിലനിമിഷങ്ങളില് സഹികെട്ട്,ആരെയും പരിഗണിക്കാതെ അദ്ദേഹം ഉചിതമായ തീരുമാനങ്ങളെടുക്കുന്നുണ്ട്.\nബിലാത്തിപട്ടണം Muralee Mukundan2September 2013 at 22:12\nഏത് പാശ്ചാത്യ രാജ്യത്തേക്കാളും\nസ്വന്തമായി നല്ല പ്രൊഡക്റ്റിവിറ്റിയുള്ള\nനമ്മുടെ രാജ്യത്തിന് , നിർഭാഗ്യവശാൽ ഈ ഗതി\nവന്നത് വേണ്ടതിനും വേണ്ടാത്തതിനും മറ്റും വിദേശ വസ്തുവകകളെ\nസ്വരൂപിച്ച് കൂട്ടുന്ന നമ്മുടെ നാട്ടുകാരുടെ പ്രവണത തന്നെയല്ലെ മുഖ്യകാരണം...\nസാറ് പറഞ്ഞതുപോലെ പ്രതീക്ഷയോടെ നമുക്ക് കാത്തിരിക്കാം അല്ലേ\nvettathan g3September 2013 at 07:41\nനമ്മുടെ നാട് റബ്ബര് പന്ത് പോലെ ഉയര്‍ന്നുവരുമെന്ന് ഞാന് കരുതുന്നു.അതിനുള്ള ആന്തരികശക്തി നമുക്കുണ്ട്.\nsumesh3September 2013 at 00:02\nസാമ്പത്തിക പ്രതിസന്ധിയെ കുറിച്ച് ഇതുവരെ വായിച്ചതെല്ലാം സര്ക്കാര് നയങ്ങളെ വിമര്ശിക്കുന്ന രീതിയിലുള്ളതാണ്................ ഞങ്ങളെ പോലുള്ള സാധാരണക്കാരുടെ അടുത്തെത്തുന്നതും അതുപോലുള്ള വാർത്തകൾ ആണ്. സാധാരണക്കാരുടെ സാമ്പത്തിക ശാസ്ത്രത്തിൽ 'കറന്‍റ് അക്കൌണ്ട് കമ്മി', 'വിദേശ നാണയ ശേഖരം ', തുടങ്ങിയവയൊന്നും ഇല്ല. അന്നന്നത്തെ എകനൊമിക്സ് ആണ്.\nനമ്മുടെ മുഖ്യധാര വാര്ത്താ മാധ്യമങ്ങളും ജനങ്ങളുടെ ആകാംഷ കൂട്ടുന്നരീതിയിലുള്ള വാർത്തകൾ ആണ് പടച്ചുവിടുന്നത്..\nഎന്നാൽ തങ്ങളുടെ ലേഘനം വേറൊരു രീതിയിൽ ചിന്തിപ്പിക്കുന്നു. എല്ലാത്തിനും ഒരു മറുവശം കൂടി ഉണ്ടെന്നു ഓര്മിപ്പിക്കുന്നു.\n(ബെർളിത്തരങ്ങളിൽ താങ്കളുടെ "സീരിയസ് ആയി എഴുതിക്കൂടെ " എന്ന കമെന്റ് വായിച്ചപ്പോൾ ചിരിച്ചെങ്കിലും , താങ്ങൾ സീരിയസ് ആണെന്ന് മനസ്സിൽ ആയി.)\nvettathan g3September 2013 at 07:39\nഏത് കാര്യവും നിസ്സാരവല്‍ക്കരിക്കുന്ന രീതി ബ്ലോഗ് ലോകത്ത് കൂടുകയാണ്.എന്താണ് എങ്ങിനെയാണ് എന്നു മനസ്സിലാക്കാതെയാണ് വിമര്‍ശനം. ഈ ബ്ലോഗില് കാര്യങ്ങള് ലളിതമായിപ്പറയാനാണ് ശ്രമിച്ചത്. നന്ദി,sumesh\nഫൈസല് ബാബു6September 2013 at 16:36\nഒരെത്തും പിടുത്തവും കിട്ടാത്ത രീതിയിലാണ് കാര്യങ്ങളുടെ പോക്ക്. രൂപയുടെ തിരിച്ചു വരവ് എത്രയും വേഗം ഉണ്ടാവും എന്ന് പ്രതീക്ഷിക്കാം, അപ്പോഴും ഒരു കാര്യം നാം മറക്കുന്നു സാധങ്ങള്‍ക്ക് കൂടിയ വില കുറയാതെ സാധാരണക്കാര് കഷ്ടപെടും എന്ന കാര്യം. നല്ല ലേഘനം.\nvettathan g6September 2013 at 19:48\nMusiris7September 2013 at 22:45\nജോര്‍ജേട്ടാ, കുറച്ചു കാലത്തിനു ശേഷമാണു ഈ വഴിക്ക് വരുന്നത്. വരവ് വെറുതെ ആയില്ല. അന്താരാഷ്ട്ര വ്യാപാരം ഡോളറില് ആയതിനാല് അമേരിക്കയില് എടുക്കുന്ന തീരുമാനങ്ങളും അവരുടെ സമ്പദ് രംഗത്തെ ഉയര്‍ച്ച താഴ്ചകളും നമ്മളെയും ബാധിക്കും. അതെല്ലാം ഞാനും സമ്മതിക്കുന്നു. ടുജി, കല്‍ക്കരി തുടങ്ങിയ ഊതിവീര്‍പ്പിച്ച കുംഭകോണങ്ങള് നമ്മുടെ നാടിനെ എവിടേക്ക് കൊണ്ടുപോകും എന്ന് ഇനിയെങ്കിലും അഭിനവ ബുദ്ധിജീവികള് മനസിലാക്കിയാല് നന്ന്.\nപക്ഷെ പെട്രോളിയം ഉല്പന്നങ്ങളുടെ കാര്യത്തില് താങ്കളുടെ വാദഗതിയുമായി എനിക്ക് യോജിപ്പില്ല. കാരണം ഡോളര് നല്‍കാതെ രൂപയില് ഇറാനില് നിന്ന് പെട്രോളിയം ഉല്‍പ്പന്നങ്ങള് കൊണ്ടുവരാം എന്നിരിക്കെ അമേരിക്കന് താല്പര്യം മുന്‍നിര്‍ത്തി അതൊക്കെ വേണ്ടെന്നു വെച്ച 'സാമ്പത്തിക ബുദ്ധി' എനിക്ക് മനസ്സിലാകുന്നില്ല. ഇന്‍ഷുറന്‍സ് ഒക്കെ ലഭിക്കും അത്തരം വാദഗതി വിലപ്പോവില്ല. ഇറാനു നല്‍കുന്ന രൂപ അവര് നമ്മളില് നിന്ന് കൂടുതല് ഉത്പന്നങ്ങള് വാങ്ങാന് ഉപയോഗിക്കും. ഏകദേശം 57,000 കോടി രൂപയുടെ ലാഭം നമ്മുടെ സമ്പദ് രംഗത്ത് ഉണ്ടാകും എന്ന് പെട്രോളിയം മന്ത്രാലയം പറയുന്നു. കൂടാതെ ഉയര്‍ന്ന ഡോളര് റേറ്റ് എന്ന് പറയുമ്പോള് ഓയില് കമ്പനികളുടെ കയറ്റുമതി ലാഭം പറയുന്നില്ലല്ലോ? കാരണം ഇന്ത്യക്ക് ആവശ്യമുള്ളതിന്റെ ഇരട്ടിയോളം ആണ് ക്രൂഡ് ഇറക്കുമതി. ഇവിടത്തെ ആവശ്യം കഴിഞ്ഞു ബാക്കി മൂല്യവര്‍ധിത ഉത്പന്നങ്ങള് ആയി ( ഡീസല് ,പെട്രോള് ,എഞ്ചിന് ഓയില് ,കൂളന്റ്റ് etc..)കയറ്റുമതി ചെയ്യുന്നു. കയറ്റുമതിക്ക് തീരുവ ഗവ: ഒഴിവാക്കി കൊടുത്തിട്ടുണ്ട്. അപ്പോള് ഇറക്കുമതിയിലെ ചെലവ് മാത്രം പറഞ്ഞാല് മതിയോ?\nഞാന് ഒരിക്കല് ഓഫീസിലെ ടെന്‍ഷന് തീര്‍ക്കാന് എഴുതിയ ലേഖനം ആണ്. കുറെ പോരായ്മകള് ഉണ്ടാകാം. പെട്രോളിയം രംഗത്തെ കുറിച്ച് എന്റെ ആശങ്ക എഴുതി എന്ന് മാത്രം. അതില് 2011 വരെയുള്ള കണക്കുകള് ആണ് ഉള്ളത്. വസ്തുനിഷ്ടമായ ഒരു അഭിപ്രായം പ്രതീക്ഷിക്കുന്നു.\nvettathan g 8 September 2013 at 08:33\nബ്ലോഗ് വായിച്ചു. പക്ഷെ ഇന്നത്തെ ലോകത്ത് പെട്രോളിയം വില കൃത്രിമമായി പിടിച്ചു നിര്‍ത്തുക എന്നത് കൂടുതല് പ്രശ്നങ്ങളുണ്ടാക്കും.രൂപയുടെ കാര്യത്തില് ഇപ്പോള് സംഭവിച്ചതിന്റെ ഒരു കാരണവും അതാണ്.പെട്രോളിയത്തിന്റെ ഇറക്കുമതിയും കയറ്റുമതിയെയും കുറിച്ചു കൊടുത്തിട്ടുള്ള കണക്കുകള് ശരിയല്ല.പോരെങ്കില് കയറ്റുമതിയിലൂടെ നാം കൂടുതല് വിദേശ നാണയം നേടുകയുമാണ്.ഈ ശ്രമം തീര്‍ച്ചയായും അഭിനന്ദനീയമാണ്.\nMusiris 8 September 2013 at 12:23\nഅഭിപ്രായത്തിനു നന്ദി, കണക്കുകള് പെട്രോളിയം മിനിസ്ട്രിയുടെ വെബ്സൈറ്റ് വഴി കിട്ടിയതാണ്.\nമന്മോഹനും ചിദംബരവും കഴിഞ്ഞാൽ സോണിയയുടെ അടുത്ത അനുയായി ആയ താങ്കൾ മറച്ചു വെക്കുന്ന കുറച്ചു കാര്യങ്ങൾ. താങ്കളുടെ അത്ര വിവരമില്ലെങ്കിലും എന്റെ ചെറിയ "പുത്തിയിൽ " തോന്നിയതാണ്. -\n1 . ഇറാനിൽ നിന്നും പഴയ കരാർ പ്രകാരം എണ്ണ ഇറക്കുമതി ചെയ്താൽ കുറഞ്ഞത് 8.5 ബില്ല്യൻ ഡോളർ (57000 കോടി രൂപ ) നമുക്ക് ലാഭിക്കാമായിരുന്നു. എന്ത് അടിസ്ഥാനത്തിലാണ് അമേരിക്കയുടെ തിട്ടൂരം ഭയന്ന് താങ്കളുടെ അഭിവന്ദ്യനായ മൻമോഹൻ - ചിദംബരം പ്രഭുതികൾ അത് വേണ്ട എന്ന് വച്ചത് ???\n2. താങ്കൾ എപ്പോഴും പറയുന്ന Coal - gate scam, താങ്കളുടെ സ്വന്തം ഗവണ്മെന്റ് നടത്തിയില്ല എങ്കിൽ അത് ഖജനാവിന് ഉണ്ടാകുന്ന മുതല്ക്കൂട്ടലിനു പുറകെ, ഇപ്പോൾ ഇറക്കുമതി മൂലം ഉണ്ടാകുന്ന fiscal deficit എത്ര മാത്രം കുറച്ച് ഇന്നത്തെ സാമ്പത്തിക അവസ്ഥയെ ഇവിടെ വരെ എത്തിക്കാതെ നോക്കാമായിരുന്നു? ഒരു വിനോദ് റായി കള്ളം കണ്ടു പിടിച്ചപ്പോൾ അയാളുടെ നേരെ നോക്കി കുരക്കാതെ സ്വന്തം ഗവണ്മെന്റിന്റെ തെറ്റാണു എന്ന് സമ്മതിക്കാൻ താങ്കള്ക്ക് എന്താണ് ഇത്ര വൈമനസ്യം ??????\nസമയക്കുറവ് കൊണ്ട് തല്ക്കാലം നിര്ത്തുന്നു @ Manoj\nvettathan g 13 September 2013 at 22:26\nതാങ്കളുടെ നേരിട്ടുള്ള വരവിന് നന്ദി. തേന്മാവിന് കൊമ്പത്തു മോഡലിലുള്ള "ചെറിയ പൂത്തിയെ" അഭിനന്ദിക്കുന്നു. താങ്കള് പല തവണ ആവര്‍ത്തിച്ചാലും ഞാന് സോണിയായുടെ അനുയായി ആവില്ല.കാര്യത്തിലേക്ക് കടക്കാം. ഇറാനുമായി രൂപയുടെ അടിസ്ഥാനത്തില് വ്യാപാരം തുടങ്ങിയത് 2011ല് ആണ്. അമേരിക്കയുടെ ഉപരോധം ആയിരുന്നു കാരണം. കുറച്ചുകഴിഞ്ഞു ഭാഗികമായി രൂപയിലും ഭാഗികമായി യൂറോയിലും ആയി വ്യാപാരം. നമ്മുടെ കറന്‍സി മറ്റുള്ളവര്‍ക്ക് സ്വീകാര്യമാവണം.അല്ലാതെ ഡോളറില് വ്യാപാരം നടത്തുന്നത് കൊണ്ടാണ് രൂപായുടെ വില ഇടിഞ്ഞതെന്ന വാദം വെറും ബാലിശമാണ്.രണ്ടാമത്തെ പോയന്റിനുള്ള മറുപടി വിനോദ് റായിയെക്കുറിച്ചുള്ള ബ്ലോഗില് വിശദമായി പ്രതിപാദിച്ചിട്ടുണ്ട്. (ബെര്‍ളിയുടെ ബ്ലോഗില് ശ്രീ.കേശവന് എഴുതിയ കുറിപ്പു താങ്കള് കണ്ടല്ലോ,അതിനു താങ്കളുടെ മറുപടി കണ്ടില്ല.) കുറെ ഒച്ചയും വിളിയും കൂട്ടി ,ആളുകളെ തെറ്റിദ്ധരിപ്പിക്കാനും രാജ്യ പുരോഗതിയെ പിന്നോട്ടടിക്കാനും സി.എ.ജിക്കും ശിങ്കിടികള്‍ക്കും കഴിഞ്ഞിട്ടുണ്ട്. കല്‍ക്കരി ഇറക്കുമതി കൂട്ടി ഫിസ്ക്കല് ഡഫിഷ്യറ്റ് കൂട്ടാനും ഈ ബഹളം കാരണമായി. എന്തു ചെയ്താലും ഉണ്ടാകുന്ന ബഹളം കാരണം തീരുമാനങ്ങളെടുക്കാന് പല മന്ത്രിമാരും മടിച്ചു.അതും ഇന്നത്തെ അവസ്ഥക്ക് കാരണമായി. കിട്ടുന്ന ചാന്‍സില് എന്നെ അപമാനിക്കാന് ശ്രമിക്കാതെ ഓഡിറ്റുകാരുടെ പ്രവര്‍ത്തികളെക്കുറിച്ച് ഞാന് എഴുതിയ കാര്യങ്ങളെക്കുറിച്ച് ഒരു ആത്മ പരിശോധന നടത്തുന്നത് നന്നായിരിക്കും.\nസർ, എന്റെ പരാമർശങ്ങൾ ഒരിക്കലും വ്യക്തി പരമായി എടുക്കരുതെന്ന്, അഭ്യർത്ഥിക്കുന്നു. എപ്പോഴെങ്കിലും അങ്ങനെ താങ്കള്ക്ക് തോന്നിയുട്ടെണ്ടെങ്കിൽ ക്ഷമ ചോദിക്കുന്നു. ചോദ്യങ്ങളോട് പക്വതയോടുള്ള താങ്കളുടെ സമീപനത്തെ, ഹൃദയം തുറന്നു അഭിനന്ദിക്കുന്നു.\nഇറാനിൽ നിന്ന് എണ്ണ വാങ്ങുന്ന കാര്യത്തെ കുറിച് താങ്കളുടെ മറുപടി തൃപ്തികരമല്ല. കാരണം മുകളിൽ സൂചിപ്പിച്ച "Musiris" ന്റെ മറുപടിയിലും താങ്കൾ ഒരു തരാം ഒഴിഞ്ഞു മാറലുകളാണ് നടത്തുന്നത് . ഇതിനെ പറ്റി പറഞ്ഞത് "പെട്രോളിയം" മന്ത്രാലയവും താങ്കളുടെ തന്നെ മന്ത്രിയായ ശ്രീ വീരപ്പൻ മോയലിയും ആണ്.\nCoal - gate ഇടപാടിൽ യാതൊരു അഴിമതിയും നടന്നിട്ടില്ല എന്ന താങ്കളുടെ കണ്ടുപിടുത്തത്തെ, കൊച്ചു കുട്ടികൾ പോലും പുചിച് തള്ളും . അതിന് താങ്കൾ താങ്കളുടെ പഴയ ബ്ലോഗിൽ "auditor"മാരുടെ സ്വഭാവത്തെ കുറിച് വളരെ വില കുറഞ്ഞ പരാമര്ശം നടത്തി, ലോകത്തിലെ എല്ലാ "auditor" മാരും താങ്കളുടെ ഓഫീസിൽ വന്നവരെ പോലെയാണ് എന്ന് സ്ഥാപിച് "CAG" യും ചുമ്മാ അവിടെ വന്നു ചായയും ഊണും തട്ടി പോയി, വായിൽ തോന്നുന്നത് കോതക്ക് പാട്ട് എന്നാ രീതിയിലുള്ള "റിപ്പോർട്ട്" എഴുതി എന്ന അല്പത്തരം വിളിച്ച പറഞ്ഞ് , CAG മൊത്തമായും തെറ്റാണു എന്ന് സ്ഥാപിക്കാൻ ശ്രമിച്ചതല്ലാതെ വേറൊന്നും അത് വായിച്ചപ്പോൾ തോന്നിയില്ല ... മറിച് എന്തെങ്കിലും ഉണ്ടെങ്കിൽ ഒന്ന് വ്യക്തമായി വിവരിച്ചാൽ കൊള്ളാം . "താങ്കളുടെ പ്രീയങ്കരരായ പാവപ്പെട്ട മുതലാളിമാർ ചുമ്മാ കിട്ടിയ വിലയ്ക്ക് കല്ക്കരി പാടങ്ങളൊക്കെ എടുത്ത് രാജ്യത്തെ വൈദ്യുതി ഉത്‌പാദനത്തിന് , ചുമ്മാ കല്ക്കരി കൊടുക്കുന്ന ആ വിദ്യ ബഹു കേമം തന്നെ. സമ്മതിച്ചിരിക്കുന്നു."\nസർ, ഒരു ദിവസമെങ്കിലും പട്ടിണിയുടെയും ദാരിദ്ര്യത്തിന്റെയും ചൂടറിഞ്ഞ് ജീവിചിട്ടുണ്ടെങ്കിൽ, ഒരു ദിവസമെങ്കിലും പാവപ്പെട്ടവൻ എങ്ങനെയാണ് കഴിയുന്നു എന്നറിഞ്ഞുരുന്നെങ്കിൽ, താങ്കൾക്ക് ന്യായീകരിക്കാൻ സാധിക്കില്ല ഈ കൊള്ളരുതായ്മകളെ. മനസിലാക്കുക താങ്കൾ ജീവിക്കുന്ന, പ്രതിനിധാനം ചെയ്യുന്ന സമ്പന്ന ലോകത്തിനപ്പുറം, പാവപ്പെട്ടവന്റെയും സാധാരണക്കാരന്റെയും ഒരു ലോകമുണ്ട്.... ജീവിതത്തിന്റെ രണ്ടറ്റവും കൂട്ടി മുട്ടിക്കുവാൻ പറ്റാത്തവന്റെ ലോകം. അവിടെയുള്ളവർക്ക് താങ്കളുടെ ന്യായീകരണങ്ങൾ ചിലപ്പോൾ ബോധിചില്ലെന്നും മനസ്സിലായെന്നും വരാം. ക്ഷമിക്കുക ആ അറിവില്ലാത്തവരോട് ............\nvettathan g 24 September 2013 at 15:03\nഇറാനില് നിന്നുള്ള എണ്ണ ഇറക്കുമതി തടസ്സപ്പെട്ടത് സര്‍ക്കാരിന്‍റെ ഇടപെടല് കാരണമല്ല. അന്തരാഷ്ട്ര ഇന്‍ഷ്വറന്‍സ് കമ്പനികള് ഇന്‍ഷ്വര് ചെയ്യാന് തയ്യാറാകാതിരുന്നത് കൊണ്ടാണ്. ഈ ആവശ്യത്തിലേക്കായി ഗവണ്‍മെന്‍റ് മുന് കയ്യെടുത്ത് ഒരു ഫണ്ട് ഉണ്ടാക്കിയിട്ടുണ്ട് (എണ്ണ ക്കമ്പനികളും വീതം ഇറക്കുന്നുണ്ട്) രൂപയുടെ അടിസ്ഥാനത്തിലുള്ള വ്യാപാരം ഉടന് പൂര്‍വ്വ സ്ഥിതിയിലെത്തും എന്നു കരുതാം.\nകോള്‍ഗേറ്റില് യാതൊരു അഴിമതിയും നടന്നിട്ടില്ല എന്നു ഞാനൊരിടത്തും പറഞ്ഞിട്ടില്ല. തിരഞ്ഞെടുക്കപ്പെട്ട സര്‍ക്കാരിനാണ് നയപരമായ തീരുമാനങ്ങളെടുക്കാനുള്ള അവകാശം എന്നും അതിനെ ചോദ്യം ചെയ്യാന് കോടതിക്കോ സി.എ.ജിക്കൊ അര്‍ഹതയില്ല എന്നതുമാണ് എന്‍റെ പ്രധാന പോയന്‍റ്. സി.എ.ജിയുടെ കണക്കുകള് സ്ഥാപിത താല്‍പ്പര്യം കൊണ്ട് ഊതി വീര്‍പ്പിച്ചതാണ് എന്നതാണു അടുത്ത പോയന്‍റ്.ആഡിറ്റിനുവരുന്നവര് പ്രത്യേക പര്‍ഗണന ആവശ്യപ്പെടുന്നതും പലതും ചോദിച്ചുവാങ്ങുന്നതും സര്‍വ്വീസില് ധാരാളം കണ്ടിട്ടുണ്ട്. ഇനിയെങ്കിലും ഇത്തരം വൈകൃതങ്ങള് ഒഴിവാക്കേണ്ടതാണ് എന്നു താങ്കള്‍ക്ക് തോന്നുന്നില്ലേ?\nഞാന് ഉന്നയിച്ച വിഷയങ്ങളെ അപ്രസക്തമാക്കി ,മുതലാളിമാരെ പിന്തുണക്കുകയാണ് എന്നു ആക്ഷേപിക്കുന്നതിനെക്കുറിച്ച് എന്തു പറയാന്? ഒരു കാര്യം പറയട്ടെ കിട്ടുന്ന പെന്‍ഷന് കൊണ്ട് മാത്രമാണു എന്‍റെ ജീവിതം.അധികം ചെലവുകള് ഇല്ല. അധികം നീക്കിയിരിപ്പുകളും ഇല്ല.പിരിയുമ്പോള് കിട്ടിയ തുകയും ഉണ്ടായിരുന്ന ഇത്തിരി സ്ഥാവരസ്വത്തുക്കളും സ്വമേധയാ അപ്പോള് തന്നെ മക്കള്‍ക്ക് വീതിച്ചു കൊടുത്തു. .എന്നെ തീര്‍ച്ചയായും സമ്പന്നനായി പരിഗണിക്കാം.\nJoselet Mamprayil 29 September 2013 at 16:47\nമുന്‍പ് വായിച്ച പോസ്ടാണ്. അന്ന് അഭിപ്രായം എഴുതാന് കഴിഞ്ഞില്ല.\nവിഷമകരമായ ഒരു അവസ്ഥയിലൂടെ തന്നെയാണ് രാജ്യം മുന്നോട്ട് നീങ്ങുന്നത് എന്നത് സത്യമാണ്. എങ്കിലും ചില കാര്യങ്ങളില് സര്‍ക്കാരിന്‍റെ നിലപാടുകളോട് യോജിപ്പില്ല.\nകൊര്‍പ്പരെട്ടുകളെ കൈവിട്ടു സഹായിക്കുന്ന നിലപാടും അമേരിക്കന് വിധേയത്വവും കൊണ്ട് സാധാരണക്കാരന് ഗുണകരമാകുന്ന പല പദ്ധതികളും നടപ്പക്കാനാവുന്നില്ല എന്ന് തോന്നിയിട്ടുണ്ട്. ആഭ്യന്തര കാര്‍ഷിക-വ്യാവസായിക ഉത്പാദനം ശക്തിപ്പെടുത്തുകയാണ് തളര്ച്ചയുടെ ഈ ഘട്ടത്തില് വേണ്ടത്.\nvettathan g 29 September 2013 at 18:11\nനന്ദി ജോസെലെറ്റ്, സുബ്ബറാവു മാറിയത് പോലും രൂപയുടെ കരുത്ത് തിരിച്ചുകൊണ്ടുവരാന് കാരണമായി. ആഗോളവല്‍ക്കരണം ഏറ്റവും ഉപകരിച്ചനാടാണ് നമ്മുടേത്.നിങ്ങളെപ്പോലെ യുള്ള പ്രവാസികളാണ് നമ്മുടെ സാമ്പത്തികാടിത്തറ.അങ്ങിനെയുള്ളപ്പോള് നമ്മുടെ വിപണി തുറന്നു കൊടുക്കാതിരിക്കാന് പറ്റുമോ? ലോകം ഒറ്റ വിപണിയായി. അതിനു ഗുണവും ദോഷവും ഉണ്ട്.നമ്മുടെ ഉല്പ്പാദനം വര്‍ദ്ധിപ്പിക്കാന് ഏറ്റവും ഉചിതമായ നടപടികളിലൊന്ന് പലിശ നിരക്ക് കുറയ്ക്കുക എന്നതായിരുന്നു.ധനമന്ത്രി ഒളിഞ്ഞും തെളിഞ്ഞും ആവശ്യപ്പെട്ടിട്ടും സുബ്ബറാവു അതിനു തയ്യാറായില്ല.


ചാവുനിലം, ഇരുട്ടില് ഒരു പുണ്യാളന് എന്നീ നോവലുകളിലൂടെ ശ്രദ്ധേയനായ പി എഫ് മാത്യൂസിന്‍റെ പുസ്തകങ്ങളുടെ ഒരു ബണ്ടില് ഇപ്പോള് പ്രിയവായനക്കാര്‍ക്ക് ഓര്‍ഡര് ചെയ്യാം ഡിസി ബുക്സ് ഓണ്‍ലൈന് സ്റ്റോറിലൂടെ. മനുഷ്യജീവിതത്തിന്റെ നശ്വരതയെ ഓര്‍മ്മിപ്പിക്കുകയും അവന്റെ വിഭിന്നമായ ജീവിതസഞ്ചാരങ്ങളെ രേഖപ്പെടുത്തുകയും ചെയ്യുന്ന രചനകളാണ് അദ്ദേഹത്തിന്റേത്. വ്യര്‍ത്ഥകാലങ്ങളെ മറികടക്കുന്ന ഒരു ജന്മവിധി പി എഫ് മാത്യൂസിന്റെ രചനകളില് പ്രതിഷ്ഠാപിതമാകുന്നു.\nഇരുട്ടില് ഒരു പുണ്യാളന്– പേമാരി പെയ്യുന്ന പാതിരാവില് വലിയൊരു തുകല്‍പ്പെട്ടിയും ചുമന്ന് ഗ്രാമത്തില്‍നിന്നിറങ്ങി ത്തിരിച്ച സേവ്യര് പിറ്റേന്നാണ് തുറമുഖപട്ടണ ത്തിലെ ലോഡ്ജിലെത്തിയത്. ചെന്നുകയ റ ിയ തിന്റെ തൊട്ടുപിന്നാലേ അവിടെയൊരു ദുര്‍മരണമുണ്ട ായി. ആ യാത്രയിലുടനീളമുണ്ടായ ദുര്‍ന്നിമി ത്തങ്ങളും ദുശ്ശകുനങ്ങളും അയാളുടെ കണ്ണില് പതിഞ്ഞിരുന്നില്ല. നിരവധി ജീവിതങ്ങളെ തകിടംമറിച്ചുകളഞ്ഞ ആ യാത്രയില് അയാളെ നയിച്ചത് ഏതു ശക്തിയാണെന്നും അയാള് അറിഞ്ഞിരുന്നില്ല. പി.എഫ്. മാത്യൂസ് ഇരുട്ടില് ഒരു പുണ്യാളന് കാലത്തിലൂടെ, ദേശത്തിലൂടെ, ചരിത്രത്തിലൂടെ, എല്ലാം വികസിച്ച ഭാഷയിലൂടെ നോവലിസ്റ്റ് കാലാതീതമായ ഒരു പ്രമേയത്തെ അനാവരണം ചെയ്യുന്നു. ആഖ്യാനം തൂവല്‍പോലെ കനം കുറ ഞ്ഞതും ചെറുപുഞ്ചിരി ഉണര്‍ത്തുന്നതുമാണ്. ഈ നോവലിലൂടെ മലയാള ഫിക്ഷന് മുന്നോട്ടു പോകുന്നു.\nചാവുനിലം– മനുഷ്യാവസ്ഥയോടുള്ള ക്രൈസ്തവബോധത്തിലൂന്നിയ പ്രതികരണമാണ് ചാവുനിലത്തിന്റെ ആശയതലം. അതാകട്ടെ ഇളവില്ലാത്ത പാപത്തിന്റെ സഞ്ചാരത്തെ നോവലിന്റെ കേന്ദ്ര-സ്ഥാനത്തു പ്രതിഷ്ഠിക്കുകയും ചെയ്യുന്നു. പിതാക്കളുടെ പാപം മക്കളെ സന്ദർശിക്കുന്നു എന്ന പ്രമാണം സത്യമാകുന്നത് നാം ചാവുനിലത്തിൽ കാണുന്നു.എഴുത്ത് എന്നാൽ കുറ്റകൃത്യം നടന്ന സ്ഥലത്ത് തുടക്കംമുതൽക്കേ നിൽക്കലാണ്. പി.എഫ്. മാത്യൂസിന്റെ എഴുത്തിൽ ആ ജാഗ്രത എന്നുമുണ്ട്.\nതിരഞ്ഞെടുത്ത കഥകള്– മനുഷ്യജീവിതത്തിന് മറ്റു മൃഗജീവിതത്തിൽനിന്ന് ദിനമായി അതികമൂല്യമോ അനശ്വരധയോ ഇല്ലെന്ന് രേഖപ്പെടുത്തുന്ന കഥകൾ വ്യർഥകാലങ്ങളെ മറികടക്കുന്ന ഒരു ജന്മവിധി ഈ രചനകളിൽ പ്രതിഷ്ഠാവിതമാകുന്നു.\nചില പ്രാചീനവികാരങ്ങള്– മനുഷ്യജീവിതത്തിന്റെ വൈകാരികഭ്രംശങ്ങളെ അടയാളപ്പെടുത്തുന്ന കഥകള്. ‘പി.എഫ്. മാത്യൂസിന്റെ ഭാവനപോലും സത്യത്തിന്റെ നഗ്‌നരൂപം തിരയുകയാണ്. അതില് പ്രതീക്ഷയുടെയോ പ്രണയത്തിന്റെയോ ആത്മീയതയുടെയോ ശീതളസുഗന്ധലേപനങ്ങള് പുരട്ടാന് അദ്ദേഹം തയ്യാറല്ല. എന്നിട്ടും അത് അംഗീകരിക്കാന് ഗൗരവപ്പെട്ട വായനക്കാരും പുതുതലമുറയും ഉണ്ട് എന്നത് സന്തോഷമുള്ള കാര്യമാണ്. -വി.എം. ഗിരിജ\nപുസ്തകക്കൂട്ടം ഓര്‍ഡര് ചെയ്യാന് ക്ലിക്ക് ചെയ്യൂ.


പിന്നില് നിന്ന് കുത്തിയത് ഘടകകക്ഷികള് ; കോണ്‍ഗ്രസിലെ ഗ്രൂപ്പിസം മൂലമല്ല കരുണാകരന്റെ രാജിയെന്ന് കെ - Samakalika Malayalam\nBy സമകാലിക മലയാളം ഡെസ്‌ക് | Published: 16th September 2018 01:00 PM |\nLast Updated: 16th September 2018 01:00 PM | A+A A- |\nകോഴിക്കോട് : കെ കരുണാകരന് മുഖ്യമന്ത്രി സ്ഥാനം രാജിവെച്ചത് കോണ്‍ഗ്രസിലെ ഗ്രൂപ്പിസം മൂലമല്ലെന്ന് കരുണാകരന്റെ മകനും കോണ്‍ഗ്രസ് നേതാവുമായ കെ മുരളീധരന്. കേരളത്തില് നിന്നുള്ള കോണ്‍ഗ്രസ് നേതാക്കള് ചതിച്ചതായി അച്ഛന് പറഞ്ഞിട്ടില്ല. ഇക്കാര്യത്തില് കോണ്‍ഗ്രസില് പൊതു ചര്‍ച്ച നടക്കുന്നതിനോട് തനിക്ക് താല്‍പ്പര്യമില്ല. തെളിവില്ലാതെ മൈതാന പ്രസംഗം കൊണ്ട് കാര്യമില്ല. ചാരക്കേസില് നീതി കിട്ടാതിരുന്നത് കരുണാകരന് മാത്രമാണ്.\nകരുണാകരന് രാജിവെക്കണമെന്ന് നിലപാട് സ്വീകരിച്ചത് ഘടകകക്ഷികളാണ്. മുഖ്യമന്ത്രി സ്ഥാനത്ത് കരുണാകരന് തുടര്‍ന്നാല് വിജയിക്കില്ലെന്ന് ഘടകകക്ഷികള് നിലപാടെടുത്തു. സിഎംപിയും എന്‍ഡിപിയും മാത്രമാണ് കരുണാകരനെ പിന്തുണയ്ക്കാന് തയ്യാറായതെന്നും കെ മുരളീധരന് പറഞ്ഞു. ഐഎസ്ആര്‍ഒ ചാരക്കേസില് പിവി നരസിംഹറാവുവിന്റെ നിലപാട് കൊടും ചതിയായിരുന്നു എന്ന് കരുണാകരന് പറഞ്ഞിരുന്നു.\nചാരക്കേസ് നാളുകളില് നരസിംഹറാവു കൈവിട്ടില്ലായിരുന്നു എങ്കില് കരുണാകരന് ഇത്ര അപചയം ഉണ്ടായില്ലായിരുന്നു. കരുണാകരന്റെ ജീവിതത്തിലെ കറുത്തപാട് മരണശേഷമെങ്കിലും മാറിയതില് സന്തോഷമുണ്ട്. ചാരക്കേസില് സുപ്രീംകോടതി നിയോഗിച്ച ജുഡീഷ്യല് കമ്മീഷന് ആവശ്യപ്പെട്ടാല് സഹകരിക്കുമെന്നും കെ മുരളീധരന് പറഞ്ഞു. നമ്പി നാരായണന് നഷ്ടപരിഹാരം നല്‍കേണ്ടത് സര്‍ക്കാരാണ്. അതാണ് സുപ്രീംകോടതി വിധിയെന്നും കെ മുരളീധരന് പറഞ്ഞു.\nകേരളത്തിലെ കോണ്‍ഗ്രസിലെ അഞ്ചു നേതാക്കളാണ് കെ കരുണാകരന്റെ മുഖ്യമന്ത്രിപദം തെറിക്കാന് കാരണമായ ചാരക്കേസിന്റെ ഗൂഢാലോചനയ്ക്ക് പിന്നിലെന്ന് കരുണാകരന്റെ മകളും കോണ്‍ഗ്രസ് നേതാവുമായ പത്മജ വേണുഗോപാല് ആരോപിച്ചിരുന്നു. കമ്മീഷന് ആവശ്യപ്പെട്ടാല് ഇക്കാര്യത്തില് മൊഴി നല്‍കുമെന്നും പത്മജ പ്രതികരിച്ചിരുന്നു. എന്നാല് തൊട്ടുപിന്നാലെ പത്മജയെ തള്ളി മുരളീധരന് രംഗത്തെത്തിയിരുന്നു. ചാരക്കേസില് നരസിംഹറാവുവാണ് കരുണാകരനെ ചതിച്ചത്. ഗൂഢാലോചനയ്ക്ക് പിന്നില് കേരളത്തിലെ നേതാക്കള്‍ക്ക് പങ്കുള്ളതായി തനിക്ക് അറിവില്ലെന്നും മുരളീധരന് അഭിപ്രായപ്പെട്ടിരുന്നു.\nപത്മജയെ തള്ളി കെ മുരളീധരന് ; ഗൂഢാലോചനയെക്കുറിച്ച് അറിവില്ല, കരുണാകരന്റെ രാജിക്ക് മുന്‍കൈ എടുത്തത് നരസിംഹറാവു\nkarunakaran k muraidharan isro case congress padmaja


മലയാളത്തില് യൂത്തന്മാരുടെ എണ്ണം കൂടുന്നു - Malayalam Filmibeat\nകാളിദാസിന് ഇതൊരു വെല്ലുവിളിയാണ്, യൂത്തന്മാരായി മോഹന്‍ലാലും മമ്മൂട്ടിയും ജയറാമും! അടപടലം ട്രോള് മഴ!\n| Updated: Saturday, July 27, 2019, 14:46 [IST]\nതൊണ്ണൂറുകളില് കുടുംബ പ്രേക്ഷകരുടെ പ്രിയപ്പെട്ട താരമായിരുന്നു ജയറാം. ഇടക്കാലത്ത് സിനിമയില് നിന്നും ചെറിയൊരു ഇടവേള എടുത്തിരുന്ന താരം ശക്തമായ തിരിച്ച് വരവ് നടത്തിയിരുന്നു. എന്നാല് സിനിമകളിലൂടെ വലിയൊരു തരംഗമുണ്ടാക്കാന് കഴിഞ്ഞിരുന്നില്ല. രമേഷ് പിഷാരടിയുടെ സംവിധാനത്തില് കഴിഞ്ഞ വര്‍ഷം റിലീസിനെത്തിയ പഞ്ചവര്‍ണതത്തയില് ഗംഭീര മേക്കോവറായിരുന്നു നടത്തിയത്.\nഎന്നാല് അതൊന്നും ഒന്നുമല്ലെന്ന് തെളിയിച്ച് കൊണ്ടുള്ള ഒരു ചിത്രം തരംഗമായിരിക്കുകയാണ്. ജയറാമിന്റെതായി ഇതുവരെ കണ്ടിട്ടുള്ള ചിത്രങ്ങളില് നിന്നും ഏറ്റവും കിടിലന് എന്ന് പറയാവുന്ന ചിത്രമാണ് പുറത്ത് വന്നിരിക്കുന്നത്. തെലുങ്ക് സിനിമയില് അല്ലു അര്‍ജുനൊപ്പം അഭിനയിക്കാന് പോവുന്നതിനുള്ള മുന്നൊരുക്കമായിട്ടാണ് ഈ ചിത്രമെത്തിയത്. മോഹന്‍ലാലും മമ്മൂട്ടിയും കഴിഞ്ഞാല് മലയാളത്തിലെ അടുത്ത യൂത്തന് ജയറാമാണെന്നാണ് ട്രോളന്മാരുടെ കണ്ടുപിടുത്തം.\nതെലുങ്ക് സൂപ്പര് നായകന് അല്ലു അര്‍ജുനൊപ്പം അഭിനയിക്കാനുള്ള തയ്യാറെടുപ്പിലാണ് നടന് ജയറാം. ഈ സിനിമയുടെ ഷൂട്ടിംഗില് ജയറാമും ജോയിന് ചെയ്തിരിക്കുകയാണ്. ചിത്രത്തില് അല്ലുവിന്റെ അച്ഛന് വേഷത്തിലാണ് ജയറാം അഭിനയിക്കുന്നത്. ത്രിവിക്രം ശ്രീനിവാസ് സംവിധാനം ചെയ്യുന്ന ചിത്രത്തില് അനുഷ്‌ക ഷെട്ടിയാണ് നായികയായിട്ടെത്തുന്നത്. താന് അല്ലു അര്‍ജുന്റെ സിനിമയില് ജോയിന് ചെയ്ത കാര്യം പറഞ്ഞാണ് സോഷ്യല് മീഡിയ പേജിലൂടെ ജയറാം പുതിയ ചിത്രം പങ്കുവെച്ചത്.\nഫേസ്ബുക്കിലൂടെ വൈറലായ ജയറാമിന്റെ ചിത്രം കണ്ട് ആരാധകരും ഒന്ന് ഞെട്ടി. അത്രയധികം പ്രായം കുറഞ്ഞ ലുക്കിലാണ് താരമെത്തിയത്. മുപ്പത് വയസിന് താഴെയുള്ള ഒരു യുവാവിന്റെ ശരീര പ്രകൃതി തോന്നിപ്പിക്കുന്ന ചിത്രമായിരുന്നിത്. ഇതോടെ ട്രോളന്മാര് സജീവമായി രംഗത്ത് എത്തി. ജയറാമിനെ പുകഴ്ത്തി പറയുന്നതിനൊപ്പം കാളിദാസിനെ അടക്കം ട്രോളി കൊണ്ടുള്ള പോസ്റ്റുകളാണ് പ്രത്യക്ഷപ്പെട്ടത്. ജയറാമിന്റെ മേക്കോവറിനെ കുറിച്ച് നല്ല അഭിപ്രായങ്ങളാണ് പറയാനുള്ളത്. ഏറെ കാലത്തിന് ശേഷം ജയറാം അതിശയിപ്പിക്കാനുള്ള തയ്യാറെടുപ്പിലാണെന്ന് ചിലര് പറയുന്നു.\nഇന്നത്തെ പരാജയമാണ് നാളത്തെ വിജയം എന്ന് ഒരൊറ്റ ചിത്രത്തിലൂടെ ജയറാം തെളിയിച്ചിരിക്കുകയാണ്. നടനെന്ന നിലയില് ശക്തമായ തിരിച്ച് വരവാണിതെന്നും പലരും സൂചിപ്പിക്കുന്നു.\nജയറാമിന്റെ ലുക്ക് കണ്ട് കാളിദാസും ആശങ്കയിലാണ്. ഇപ്പോള് പലര്‍ക്കും കാളിദാസിനെ സഹോദരനെ പോലെ തോന്നുന്നുവെന്നാണ് കമന്റ്.\nലുക്കിന്റെ കാര്യത്തില് മലയാള സിനിമയിലെ താരരാജാക്കന്മാരായ മോഹന്‍ലാലിനെയും മമ്മൂട്ടിയെയും ജയറാമിനെയും തോല്‍പ്പിക്കാന് മറ്റുള്ളവര് ഇനിയും ഒരുപാട് കാലം കാത്തിരിക്കേണ്ടി വരും. കാരണം ഓരോ മേക്കോവറുകള്‍ക്ക് ശേഷവും ഇവര് മൂന്ന് പേരും കൂടുതല് ചെറുപ്പക്കാരായി വരികയാണെന്നാണ് ആരാധകര് പറയുന്നത്.\nഡെഡിക്കേഷന്റെ കാര്യത്തില് ജയറാമിനെ കുറിച്ച് അധികം ആരും പറയാറില്ലെങ്കിലും അദ്ദേഹം അതിശയിപ്പിക്കുന്ന നടാണ്. കഴിഞ്ഞ വര്‍ഷം പഞ്ചവര്‍ണതത്തയ്ക്ക് വേണ്ടി കുടവയര് വെച്ചു. ഇപ്പോള് തെലുങ്ക് ചിത്രത്തിന് വേണ്ടി തടി കുറച്ച് ഞെട്ടിച്ചുവെന്നാണ് ട്രോളന്മാര് പറയുന്നത്.\nJayaram's New Look Viral On Social Media


February 20, 2021 , പി.പി. ചെറിയാന്\nടി.എ. മാത്യു (ഹൂസ്റ്റണ്) 713 436 2207, സി.വി. സാമുവേല് (ഡിട്രോയിറ്റ്) 586 216 0602 (കോര്‍ഡിനേറ്റര്). email–tamathew@hotmail.com, cvsamuel8@gmail.com\nഫോമാ കേരളാ കണ്‍വന്‍ഷന് ആശംസകള്; ജോസ് ഏബ്രഹാം 2018 ജനറല് സെക്രട്ടറി സ്ഥാനാര്‍ത്ഥി\nറ്റാമ്പാ യുവജനവേദിയുടെ ലോഗോ പ്രകാശനം ചെയ്തു\nഷെരീഫിനെ കൊലപ്പെടുത്തി രക്ഷപെട്ട പ്രതി അറസ്റ്റില്\nഅടൂരിലെ പീഡനം: പെണ്‍കുട്ടിയുടെ അമ്മ പ്രതികളില് നിന്ന് പണം വാങ്ങി നിരവധി തവണ പെണ്‍കുട്ടിയെ വിട്ടു നല്‍കിയെന്ന ഞെട്ടിക്കുന്ന വെളിപ്പെടുത്തല്\nആറന്മുള വിമാനത്താവള പദ്ധതി ഉപേക്ഷിക്കണം – എ.ഐ.ടി.യു.സി


വിവാഹാഭ്യര്‍ത്ഥന നിരസിച്ച പെണ്‍കുട്ടിയെ കൊല്ലാന് ശ്രമം, യുവാവ് അറസ്റ്റില് | lover attacks girl with sharp weapon\nവിവാഹാഭ്യര്‍ത്ഥന നിരസിച്ച പെണ്‍കുട്ടിയെ കൊല്ലാന് ശ്രമം, യുവാവ് അറസ്റ്റില്\nRanchi, First Published 12, Nov 2020, 7:16 PM\nരക്ഷിതാക്കള് വീട്ടിലില്ലാത്ത സമയത്താണ് പെണ്‍കുട്ടിയെ വീട്ടില് കയറി ആക്രമിച്ചത്. പെണ്‍കുട്ടിയെ കൊല്ലുകയായിരുന്നു അസ്രത്തിന്റെ ലക്ഷ്യം.\nറാഞ്ചി: വിവാഹാഭ്യര്‍ത്ഥന നിരസിച്ച പെണ്‍കുട്ടിയെ ആക്രമിച്ച് യുവാവ്. ഝാര്‍ഖണ്ഡിലെ ഘര്‍വ്വാ ജില്ലയിലാണ് മൂര്‍ച്ചയേറിയ ആയുധം കൊണ്ട് യുവാവ് പെണ്‍കുട്ടിയെ ആക്രമിച്ചത്. ഹസ്രത്ത് എന്ന ചെറുപ്പക്കാരനാണ് ആക്രമിച്ചതെന്ന് കണ്ടെത്തി. ഏറെ നാളുകളായി വിവാഹാഭ്യര്‍ത്ഥനയുമായി ഇയാള് പെണ്‍കുട്ടിയെ ശല്യം ചെയ്തിരുന്നു. രക്ഷിതാക്കള് വീട്ടിലില്ലാത്ത സമയത്താണ് പെണ്‍കുട്ടിയെ വീട്ടില് കയറി ആക്രമിച്ചത്. പെണ്‍കുട്ടിയെ കൊല്ലുകയായിരുന്നു അസ്രത്തിന്റെ ലക്ഷ്യം.\nപെണ്‍കുട്ടിയുടെ 10 വയസ്സ് പ്രായമായ സഹോേദരന് വീട്ടിലുണ്ടായിരുന്നു. കുട്ടി തൊട്ടടുത്ത് പണിയെടുത്തിരുന്ന തൊഴിലാളികളെ അറിയിക്കുകയും ഇവരെത്തി പെണ്‍കുട്ടിയെ ആശുപത്രിയിലെത്തിക്കുകയായിരുന്നു. സംഭവത്തില് കേസെടുത്ത പൊലീസ് പെണ്‍കുട്ടിയുടെ മൊഴി രേഖപ്പെടുത്തി. അന്വേഷണം പുരോഗമിക്കുകായണെന്നും അറിയിച്ചു.\nLast Updated 12, Nov 2020, 7:16 PM\ngirl rejected marriage proposal\nപെണ്‍കുട്ടിയെ കൊല്ലാന് ശ്രമം


ആദ്യ നക്ഷത്രങ്ങൾ രൂപപ്പെട്ട ശേഷം ആകാശഗംഗയുടെ വലിപ്പം ലയനത്തിലൂടെയും വാതകങ്ങൾ സ്വീകരിക്കുന്നതിലൂടെയും വർദ്ധിക്കുന്നുണ്ടായിരുന്നു. ആകാശഗംഗ ഇപ്പോൾ ഇതിനടുത്തുള്ള രണ്ട് ഉപഗാലക്സികളിൽ നിന്ന് ദ്രവ്യം സ്വീകരിക്കുന്നുണ്ട് (വലുതും ചെറുതുമായ മഗെല്ലനിക് മേഘങ്ങളാണ് ഇവ). സ്മിത്ത് മേഘം പോലെയുള്ളവയിൽ നിന്ന് നേരിട്ട് വാതകങ്ങൾ സ്വീകരിക്കുന്നുണ്ട്. കഴിഞ്ഞ പത്ത് ബില്യൺ വർഷങ്ങളിൽ വലിയ നക്ഷത്രസമൂഹങ്ങളൊന്നുമായും ആകാശഗംഗ ലയിച്ചിട്ടില്ല എന്നാണ് സൂചനകൾ. ഇത് ഇത്തരം നക്ഷത്രസമൂഹങ്ങളെ സംബന്ധിച്ചിടത്തോളം അസാധാരണമാണ്. ആൻഡ്രോമീഡ നക്ഷത്രസമൂഹം അടുത്തകാലത്തായി വലിയ നക്ഷത്ര സമൂഹങ്ങളുമായി ലയിച്ചിട്ടുണ്ട്.സൂര്യനിൽ നിന്ന് ഏറവും അടുത്ത നക്ഷത്രത്തിലേക്ക്41/4 പ്രകാശവർഷം ദൂരമുണ്ട്. നമ്മുടെ ഗാലക്സിയുടെ ഒരു വക്കിൽ നിന്നും മറ്റ് വക്കിലേക്കുള്ള ദൂരം ഒരു ലക്ഷം പ്രകാശവർഷം വരും. ഈ ഗാലക്സിയിൽ നിന്ന് അടുത്ത ഗാലക്സി ആയ ആൻഡ്രോമിഡായിലേക്ക് 24 ലക്ഷം പ്രകാശവർഷം ദൂരമുണ്ട്. ആൻഡ്രോമിഡാ m31 എന്നും അറിയപ്പെടുന്നു. ഇതൊരു വർത്തുള ഗാലക്സി ആണ്. ഭൂമിയിൽ നിന്ന് ഇത് 25 ലക്ഷം പ്രകാശവർഷം അകലെ സ്ഥിതിചെയ്യുന്നു. നമ്മൾ നിരീക്ഷിക്കുന്ന ആൻഡ്രോമീഡ ഗാലക്സി 25 ലക്ഷം വർഷം മുൻപുള്ള അവസ്ഥയിലുള്ളതാണ്.\nഅവസാനം പുതുക്കപ്പെട്ട ദിവസം: 19 നവംബർ 2021, സമയം: 16:50


അഞ്ജലി മേനോന് വീണ്ടും എഴുതുന്നു – malabarinews.com\nഅഞ്ജലി മേനോന് വീണ്ടും എഴുതുന്നു\nബാംഗ്ലൂര് ഡെയസ് എന്ന ഹിറ്റിന് ശേഷം അഞ്ജലി മേനോന് വീണ്ടും എഴുതുന്നു. പ്രതാപ് പോത്തന് സംവിധാനം ചെയ്യുന്ന ചിത്രത്തിന് വേണ്ടിയാണ് അഞ്ജലി എഴുതുന്നത്. വാര്‍ത്തകള് സത്യമാണെങ്കില് ഇത് സംവിധായകനായുള്ള പോത്തന്റെ മടങ്ങിവരവുകൂടെയാകും.\nതാന് വീണ്ടും എഴുതുന്ന കാര്യം അഞ്ജലി മേനോന് ഫേസ്ബുക്കിലൂടെ അറിയിച്ചിരുന്നു. ഈ അടുത്തിടെ പ്രതാപ് പോത്തനും അഞ്ജലിയും കൂടിക്കാഴ്ച നടത്തുകയും അഞ്ജലിയില് അഭിമാനമുണ്ടെന്നും ഇവര്‍ക്കൊപ്പം വീണ്ടും പ്രവര്‍ത്തിക്കാന് ആഗ്രഹിക്കുന്നുവെന്നും അദ്ദേഹം പറഞ്ഞിരുന്നു.\nഎന്നാല് ഇതുസംബന്ധിച്ച ഔദ്യോഗികവിശദീകരണം ഇതുവരെയും ഉണ്ടായിട്ടില്ല. ബാംഗ്ലൂര് ഡെയ്‌സില് പ്രതാപ് പോത്തനും അഞ്ജലി മേനോനും ഒന്നിച്ച് പ്രവര്‍ത്തിച്ചിട്ടുണ്ട്. ചിത്രത്തില് നിത്യ മേനോന്റെ അച്ഛനായാണ് പ്രതാപ് പോത്തന് എത്തിയത്.\nദുല്‍ഖറിനൊപ്പം കൂടുതല് സിനിമകള് ചെയ്യാന് ആഗ്രഹം;നിത്യ മേനോന്\nAnjali Menon, Pratap Pothen, script\nPrevious PostPrevious ഖത്തറിലെ പ്രമുഖ കുടുംബത്തിലെ സ്വകാര്യ ഫോട്ടോകള് പ്രചരിപ്പിക്കുമെന്ന് ഭീഷണിപ്പെടുത്തിയ ഡ്രൈവര്‍ക്ക് തടവു ശിക്ഷ\nNext PostNext മുസ്ലിംയൂത്ത് ലീഗ് സമ്മേളന പ്രചരണാര്‍ത്ഥം ബൈക്ക് റാലി നടത്തി


g padmarao passed away കേരളസർവകലാശാല മലയാളവിഭാഗം മുൻവകുപ്പ് മേധാവിയും സാഹിത്യനിരൂപകനുമായ ഡോ. ജി പദ്മറാവു അന്തരിച്ചു\nകേരളസർവകലാശാല മലയാളവിഭാഗം മുൻവകുപ്പ് മേധാവിയും സാഹിത്യനിരൂപകനുമായ പ്രൊഫ. ഡോ. ജി പദ്മറാവു (62) അന്തരിച്ചു. 2020 ജൂൺ 9ന് കാര്യവട്ടം ക്യാമ്പസ്സിൽ നിന്ന് സഹപ്രവർത്തകന്റെ ഒപ്പം തിരുവനന്തപുറത്തേക്ക് ബൈക്കിൽ യാത്രചെയ്യവേ പങ്ങപ്പാറയിൽ വച്ച്, റോഡിലേക്ക് വളർന്നു നിന്ന മരക്കൊമ്പ് ഒടിഞ്ഞു വീണുണ്ടായ അപകടത്തെ ത്തുടർന്ന് അബോധാവസ്ഥയിൽ ചികിത്സയിൽ ആയിരുന്നു.\nവിവിധ എസ്എൻ കോളജുകൾ, ശ്രീശങ്കരാചാര്യ സംസ്‌കൃത സർവകലാശാല എന്നിവിടങ്ങളിൽ അദ്ധ്യാപകനായി സേവനം അനുഷ്ഠിച്ചിട്ടുണ്ട്. കേരളസർവകലാശാലയിൽ ഫാക്കറ്റി ഓഫ് ഓറിയന്റൽ സ്റ്റഡീസ് ഡീൻ, ലെക്സിക്കൻ ചീഫ് എഡിറ്റർ, യുജിസി ഹ്യൂമൻ റിസോഴ്സ് സെന്റർ ഡയറക്ടർ, അന്തർദേശീയ ശ്രീനാരായണ പഠനഗവേഷണകേന്ദ്രം ഡയറക്ടർ എന്നീ സ്ഥാനങ്ങൾ വഹിച്ചു. മഹാത്മാഗാന്ധി സർവകലാശാല, ഗാന്ധിഗ്രാം റൂറൽ യൂണിവേഴ്സിറ്റി എന്നിവിടങ്ങളിൽ ബോർഡ് ഓഫ് സ്റ്റഡീസ് അംഗം ആയിരുന്നു.\nതാരതമ്യസാഹിത്യപഠന മേഖലയിൽ മലയാളത്തിൽ ഉണ്ടായ ആദ്യപുസ്‌തകം പിഒ പുരുഷോത്തമനുമായി ചേർന്ന് 1985 ൽ പ്രസിദ്ധീകരിച്ചു. 75 ലേറെ ലേഖനങ്ങളും ഗവേഷണപ്രബന്ധങ്ങളും എഴുതിയിട്ടുണ്ട്. മാധ്യമമലയാളത്തെപ്പറ്റി മൂന്നുവർഷത്തോളം ഭാഷാപോഷിണി മാസികയിൽ പംക്തി കൈകാര്യം ചെയ്തു. 2016 ലെ സിഎൽ ആന്റണി പുരസ്‌കാരം ലഭിച്ചു.\n1959 ൽ കൊല്ലം ജില്ലയിലെ മൺട്രോ തുരുത്തിൽ ജനനം. അച്ഛൻ കെ ഗംഗാധരൻ. അമ്മ എൻ പ്രിയംവദ. സംസ്‌കൃതസർവകലാശാല പന്മന കേന്ദ്രം ഡയറക്ടർ ഡോ. എ ഷീലാകുമാരി ആണ് ഭാര്യ. അഗ്നിവേശ് റാവു (ടാറ്റ സ്റ്റീൽസ്, ചെന്നൈ ), ആഗ്നേയ് റാവു (ക്യാനറ ബാങ്ക്, മൈനാഗപ്പള്ളി) എന്നിവർ മക്കൾ. മരുമകൾ സ്നിഗ്ദ്ധ.\nസംസ്കാരം ബുധനാഴ്ച രാവിലെ 11.30 നു പേഴുംതുരുത്ത് കുടുംബവീട്ടു വളപ്പിൽ.\nStory Highlights: dr g padmarao passed away\nRead more on: Demise\nആന്റണിയെ ഞാൻ നിർബന്ധിച്ച് സംവിധായകനാക്കിയതാണ്: കലൂർ ഡെന്നിസ്\nസംവിധായകൻ ആന്റണി ഈസ്റ്റ്മാൻ അന്തരിച്ചു\nകാലൊച്ച കേൾക്കാൻ നാഥൻ ഇനിയില്ല; പൂവച്ചൽ ഖാദർ അരങ്ങൊഴിയുമ്പോൾ…\nദേശീയ പുരസ്കാര ജേതാവായ കന്നട നടൻ സഞ്ചാരി വിജയ് അന്തരിച്ചു; അവയവങ്ങൾ ദാനം ചെയ്യുമെന്ന് കുടുംബം\nകൊവിഡ്: പദ്മഭൂഷൺ പണ്ഡിറ്റ് രാജൻ മിശ്ര അന്തരിച്ചു\nതെരഞ്ഞെടുപ്പ് പ്രവർത്തനത്തിനിടെ കണ്ണൂരിൽ യുഡിഎഫ് പ്രവർത്തകൻ ഷോക്കേറ്റ് മരിച്ചു


ബിജെപി നിയമസഭയിലെത്തും: സുഷമ\nApril 2, 2011 കേരളം,മറ്റുവാര്‍ത്തകള്\nതിരുവനന്തപുരം: കേരളത്തില് ഇത്തവണ ബിജെപിനിയമസഭയിലെത്തുമെന്ന് ലോക്സഭ പ്രതിപക്ഷനേതാവ് സുഷമസ്വരാജ്. തെരഞ്ഞെടുപ്പ് നടക്കുന്ന5സംസ്ഥാനങ്ങളിലും ഭരണവിരുദ്ധവികാരം ശക്തമാണ്. ഭരണവിരുദ്ധവികാരം കേന്ദ്രഭരണത്തോടുള്ള പ്രതിഷേധം, ബിജെപിയോടുള്ള ആഭിമുഖ്യം എന്നിവയാണ് തെരഞ്ഞെടുപ്പില് നിര്‍ണായകം. അക്കൗണ്ട് തുറക്കുക മാത്രമല്ല ബിജെപി ഇത്തവണ കേരളത്തില് ഇക്കുറി മികച്ച വിജയം നേടും. തിരുവനന്തപുരം പ്രസ്ക്ലബിന്റെ മീറ്റ് ദ പ്രസില് സുഷമ സ്വരാജ് പറഞ്ഞു.\nനല്ല രീതിയില് ഭരിക്കാനോ നല്ല പ്രതിപക്ഷമാകാനോ എല്‍ഡിഎഫിനോ യുഡിഎഫിനോ കഴിഞ്ഞിട്ടില്ല. നല്ലഭരണം പോലെ തന്നെ ഗൗരവമുള്ളതാണ് നല്ല പ്രതിപക്ഷവും. യഥാര്‍ത്ഥ പ്രതിപക്ഷത്തിന്റെ കടമ കേരളത്തിലെ ജനങ്ങള്‍ക്ക് ബോധ്യപ്പെടാന് നിയമസഭയില് ബിജെപി അംഗം ഉണ്ടാകണം. സിപിഎമ്മുമായി ബിജെപി ധാരണയിലാണെന്ന ആക്ഷേപം അടിസ്ഥാനരഹിതമാണ്. അരുണ് ജെയ്റ്റ്ലിയെപ്പറ്റിയുള്ള വിക്കിലിക്സ് വാര്‍ത്ത സുഷമ നിഷേധിച്ചു. ക്രിക്കറ്റ് നയതന്ത്രത്തെ ബിജെപി പിന്തുണയ്ക്കില്ലെന്നും ചോദ്യത്തിന് മറുപടിയായി സുഷമ പറഞ്ഞു. കളിക്കാരില് സമ്മര്‍ദ്ദം ഉണ്ടാക്കാന് ഇത് വഴിതെളിക്കും.\nനേമത്തും കാട്ടാക്കടയിലും ഇന്നലെ നടന്ന വനിതാ സംഗമങ്ങളിലും സുഷമസ്വരാജ് പങ്കെടുത്തു. മലയാളികള്‍ക്ക് കേരളത്തില് തന്നെ ജോലി ലഭിക്കുന്ന സാഹചര്യം ഉണ്ടാകണമെന്ന് വനിതാ സംഗമങ്ങളില് അവര് പറഞ്ഞു. സ്ത്രീകള് പോലും കുടുംബത്തെ വിട്ട് മറുനാടുകളില് ജോലിക്കുപോകുന്നു. എല്ലാവര്‍ക്കും ആഗ്രഹം സ്വന്തം നാട്ടില് കുടുംബത്തോടൊപ്പം കഴിയാനാണ്. അതിനനുസരിച്ച് ജോലി നാട്ടിലില്ലാത്തതാണ് കാരണം. സംസ്ഥാനം ഭരിച്ച സര്‍ക്കാരുകളുടെവികസന കാഴ്ചപ്പാടിന്റെ കുഴപ്പമാണിതിനു കാരണം. ലക്ഷക്കണക്കിനു പേര് വന്നുപോകുന്ന ശബരിമലയില് ഒരു സൗകര്യവും ഒരുക്കാന് കേരളം ഭരിച്ച സര്‍ക്കാരുകള്‍ക്കായില്ല. ജനാധിപത്യം നിലനില്‍ക്കുന്നതും വനിതകള്‍ക്ക് തുടക്കം മുതലേ തുല്യപ്രാധാന്യം കിട്ടുന്നു എന്നതും ഭാരതത്തിലെ വനിതകളുടെ സൗഭാഗ്യമാണ്. ഇത് നേരായ രീതിയില് പ്രയോജനപ്പെടുത്താന് കഴിയണം. കാവല്‍ക്കാരന്റെ ഭാഗമാണ് പ്രതിപക്ഷത്തിന് നിര്‍വ്വഹിക്കാനുള്ളത്. ഭരണക്കാരെ ശരിയായ ദിശയില് ഭരിപ്പിക്കാന് കഴിയുന്ന പ്രതിപക്ഷമാണ് വേണ്ടത്. കേരളത്തിലും ബിജെപിയുടെ ശബ്ദം ഉണ്ടാകണം. ഇത്തവണ അതുണ്ടാകും. ഒന്നിലധികം പേര് ബിജെപി എംഎല്‍എമാരായി കേരള നിയമസഭയില് കാണും. സുഷമ സ്വരാജ് പറഞ്ഞു.


നഗരം ഇരുട്ടിയാൽ ആൺകുട്ടികളും സുരക്ഷിതരല്ല | kozhikode nagaram\nനഗരം ഇരുട്ടിയാൽ ആൺകുട്ടികളും സുരക്ഷിതരല്ല\nവൈകീട്ട് 7.50 മാനാഞ്ചിറ\nമൈതാനത്ത് പലയിടങ്ങളിലായി ആളുകൾ വട്ടം കൂടിയിരുന്ന് സൊറപറയുന്നുണ്ട്. ചിലർ മരത്തിന്റെ ചുവട്ടിലിരുന്ന് രാത്രിയുടെ പൊള്ളലിൽനിന്ന് രക്ഷനേടുന്നു. ഈ കാഴ്ചകളൊക്കെ പിന്നിട്ട് മാനാഞ്ചിറയിൽ അല്പം വെളിച്ചം കുറഞ്ഞ ഭാഗത്തേക്ക് നടന്നെത്തിയപ്പോൾ അഞ്ചാറുപേർ എന്നെ നോക്കി ചിരിച്ചുകൊണ്ടേയിരിക്കുന്നു. ആ ചിരിയിൽ എന്തോ പന്തികേടു തോന്നിയതുകൊണ്ട് അധികം അവിടെ നിന്നില്ല. ഒന്ന് അല്പം നീങ്ങിയതേ ഉള്ളു. ഒരാൾ എതിർദിശയിലായി എന്റെ മുന്നിൽ വന്നുനിന്നു. മുപ്പത്തഞ്ച് വയസ്സുകാണും. ആദ്യം പേരു ചോദിച്ചു. പിന്നെ അയാളെ സ്വയം പരിചയപ്പെടുത്തി. കേന്ദ്രസർക്കാർ ഉദ്യോഗസ്ഥനാണെന്ന് പറഞ്ഞതോടെ സംസാരിച്ചു തുടങ്ങി. പക്ഷേ സംസാരിച്ചു നിൽക്കുന്നതിനിടയിൽ അയാളുടെ കൈ എന്റെ ശരീരത്തിൽ തൊടുന്നത് ഞാനറിഞ്ഞു. ആ കൈകൾ താഴുന്നതുപോലെ അനുഭവപ്പെട്ടപ്പോൾ ഞെട്ടിത്തരിച്ച് നിന്നുപോയി. രൂക്ഷമായി ഒന്നു നോക്കിയെങ്കിലും ഒരു വഷളൻചിരിയോടെ അയാളുടെ പിടിത്തത്തിന്റെ ശക്തികൂടി. ഒടുവിൽ അതിശക്തമായി ആ കൈകൾ ഞാൻ തട്ടിമാറ്റുകയായിരുന്നു. എന്റെ തട്ടലിൽ കൈ വേദനിച്ചിട്ടാണോ എന്നറിയില്ല. അയാൾ പ്രതീക്ഷിച്ച ആളല്ലെന്ന് മനസ്സിലായതോടെ അയാൾ സ്ഥലംവിട്ടു. എങ്കിലും പലവട്ടം തിരിഞ്ഞു നോക്കിയാണ് അയാൾ നടന്നകന്നത്.\nമാനാഞ്ചിറപോലെ ആളുകൾ കുടുംബമായെത്തുന്ന ഒരിടത്ത് ഇങ്ങനെയൊരു അനുഭവമുണ്ടായതിന്റെ വല്ലാത്ത ഷോക്കിലായിരുന്നു ഞാൻ. അപ്രതീക്ഷിതമായി ഒരാൾ മോശമായി ദേഹത്ത് തൊട്ടതിന്റെ ഞെട്ടൽ മാറാൻ അല്പം സമയമെടുത്തു. എങ്ങിനെയെങ്കിലും അവിടെ നിന്ന് രക്ഷപ്പെട്ടാൽ മതിയെന്നായി എനിക്ക്. നേരത്തെ വഷളൻ ചിരി തുടർന്നുകൊണ്ടിരുന്ന നാലഞ്ചുപേർ അവിടെത്തന്നെ നിൽക്കുന്നുണ്ടായിരുന്നു. അതുംകൂടെ കണ്ടതോടെ ഉള്ളിലുള്ള ധൈര്യം മുഴുവൻ ചോർന്നുപോയി. ഒരുവിധത്തിൽ മതിൽചാടി. ഹാവൂ ഇവരുടെ കൈയിൽനിന്ന് രക്ഷപ്പെട്ടല്ലോ എന്ന് ആശ്വസത്തോടെ.\nഇൻകം ടാക്സ് ഓഫീസിനും മോഡൽ സ്കൂളിനും സമീപത്തെ ബസ് സ്റ്റോപ്പുകളിലെല്ലാം ഒട്ടേറെപ്പേരുണ്ട്. പലയിടങ്ങളിലേക്കായുള്ള ബസിന്റെ വരവും കാത്തുനിൽക്കുകയാണവർ. ഇനി പ്രശ്നം ഒന്നും ഉണ്ടാവില്ല ഇത്രയും ആൾക്കൂട്ടത്തിനും വാഹനത്തിരക്കിനൊപ്പമാണല്ലോ എന്ന് മനസ്സ് സ്വയം പറഞ്ഞുകൊണ്ടേയിരുന്നു. പക്ഷേ അധികമൊന്നും വൈകിയില്ല. ഇൻകം ടാക്സ് ഓഫീസിന്റെ നടപ്പാതയോട് ചേർന്ന് നിർത്തിയിട്ട ബൈക്കിലിരിക്കുന്ന ഒരു യുവാവ് നടന്നുപോവുന്ന എന്നെ തടഞ്ഞു നിർത്തി എന്താ ചെയ്യുന്നത് എങ്ങോട്ടാ പോവുന്നതെന്നൊക്കെ ചോദ്യങ്ങൾ തുടങ്ങി. നടക്കാനിറങ്ങിയതാണെന്ന് മറുപടി പറഞ്ഞപ്പോൾ അടുത്ത ചോദ്യം എന്താ പ്രതീക്ഷിക്കുന്നതെന്ന്. പറഞ്ഞത് മനസ്സിലായില്ലെന്ന് മറുപടികൊടുത്തതോടെ എന്ത് വേണേൽ ആവാം. ബീച്ചിൽ പോവാം. അവിടെ കുറച്ച് സമയം ചെലവഴിക്കാമെന്നൊക്കെയായി. വീണ്ടും വീണ്ടും അയാൾ പിന്നാലെക്കൂടിയതോടെ സങ്കടവും ദേഷ്യവുമൊക്കെ ഉള്ളിൽ ഇരച്ചുകയറുന്നെങ്കിലും മാനസികമായി വല്ലാത്ത വിഷമത്തിലായി. എന്നേക്കാൾ രണ്ടോമൂന്നോ വയസ്സേ അയാൾക്കധികമുള്ളൂ. എന്നിട്ടും ഇങ്ങിനെയൊക്കെ പെരുമാറുന്നുണ്ടല്ലോ. എന്ന തോന്നൽ എന്നെ വല്ലാതെ അലട്ടി.\n9.00 കോംട്രസ്റ്റ് പരിസരം\nകുറെ വേട്ടക്കാരിൽനിന്ന് രക്ഷപ്പെട്ട് കോംട്രസ്റ്റ് നെയ്ത്ത് ഫാക്ടറിക്ക് അടുത്തെത്തിയപ്പോഴാണ് മീശയും താടിയുമൊന്നുമില്ലാത്ത ഒരാൾ ഒരു കാരണവുമില്ലാതെ എന്നെ നോക്കി ചിരിക്കുന്നു. അയാൾ എന്തോ ചോദിക്കാൻ ശ്രമിച്ചപ്പോൾ അവഗണിച്ച് കടന്നുപോയെങ്കിലും അയാൾ പിന്നാലെ വന്നു. എന്താണ് ഇയാളുടെ പ്രശ്നം എന്നു ചോദിച്ചപ്പോൾ നമുക്ക് കറങ്ങാൻ പോവാമെന്നായിരുന്നു പ്രതികരണം. അയാളും ബീച്ചിലേക്കാണ് ക്ഷണിച്ചത്. എനിക്ക് സ്വന്തമായി കെട്ടിടമൊക്കെയുണ്ട് നമുക്ക് കുറച്ച് സമയം ചെലവഴിക്കാമെന്നൊക്കെയായി. ചേട്ടൻപോയ്ക്കോ ഫ്രൺഡിനെ കാത്തുനിൽക്കുകയാണെന്ന് പറഞ്ഞെങ്കിലും അയാൾ ബൈക്ക് സ്റ്റാർട്ട് ചെയ്ത് നിർത്തി എന്നെ ക്ഷണിച്ചുകൊണ്ടേയിരുന്നു. ഞാൻ കോഴിക്കോട്ട് ജനിച്ച് വളർന്നയാളാണ്. പലരും പറഞ്ഞ് കേട്ടിട്ടുണ്ട് പല കഥകളും. പക്ഷേ ആളുകൾ കുടുംബമായെത്തുന്ന ഒരു മൈതാനത്ത് ഒറ്റയ്ക്ക് വെളിച്ചമില്ലാത്ത സ്ഥലത്തേക്ക് ഒരു പ്രായപൂർത്തിയായ പുരുഷൻ പോയാൽ ഇങ്ങിനെയൊക്കെ നേരിടേണ്ടിവരുമെന്നത് എന്നെ വല്ലാതെ അസ്വസ്ഥനാക്കി. പെൺകുട്ടികളോടൊക്കെ ശ്രദ്ധിക്കണമെന്ന് വീട്ടിൽനിന്ന് പറഞ്ഞുകൊടുക്കാറുണ്ട്. പക്ഷേ ഒരിക്കലും ഒരാൺകുട്ടിക്ക് ഇതുപോലെ അനുഭവമുണ്ടാവുമെന്ന് ഞാൻ ഓർത്തില്ല. തുണയായി വന്ന സംഘത്തിലെ രണ്ട് പേർക്ക് കൂടെ മാനാഞ്ചിറയിൽനിന്ന് മോശമായ അനുഭവമുണ്ടായി. അവരെയും എന്നെ പിന്തുടർന്ന സംഘം വളഞ്ഞിരുന്നുവെന്ന് പിന്നീടാണ് അറിഞ്ഞത്. ഒമ്പത് പേരോളം പലയിടത്തായി ഉണ്ടായിരുന്നു.\nപക്ഷേ അവരെല്ലാം ഒരേ കണ്ണികളാണെന്ന് അവസാനമാണ് തിരിച്ചറിഞ്ഞത്.\n: പാതിരാ കഴിഞ്ഞ നേരത്തും സജീവമായ കോഴിക്കോടൻ രാവിന്റെ മനോഹാരിത പലതവണ കണ്ടിട്ടുണ്ട്. നഗരപാതകളിലൂടെ സ്ട്രീറ്റ് ലൈറ്റിന്റെ മഞ്ഞവെളിച്ചം കണ്ട് ലക്ഷ്യമില്ലാതെ പോയിട്ടുണ്ട്. ആസ്വദിച്ചിട്ടുണ്ട്. കുടുബത്തോടൊപ്പം... കൂട്ടുകാർക്കൊപ്പം. ആ സുരക്ഷിതത്വത്തിൽ മാത്രം.\nആകുലതകളുടെ, അരക്ഷിതാവസ്ഥയുടെ ഒരു കൊടുങ്കാറ്റ് തന്നെ അഴിച്ചുവിട്ടാണ് അന്ന് രാത്രി തനിയേ നഗരത്തിന്റെ ഇരുളിലേക്കിറങ്ങിയത്. സേഫ് അല്ലാ എന്ന് സ്വയം തോന്നിയ നിമിഷങ്ങളിൽ എന്നെ കടന്നുപോയ മുഖങ്ങൾ. ഇവിടെ നിക്കല്ലേയെന്ന് അത്രമേൽ കരുതലോടെ പറഞ്ഞ കറുത്ത കമ്മലിട്ട ആ ചെറുപ്പക്കാരനെയും നിമിഷങ്ങൾക്കുള്ളിൽ എനിക്ക് വിലയിട്ട ഉയരം കുറഞ്ഞ കുറുകിയ കണ്ണുകളുള്ള കുറ്റിത്താടിക്കാരനെയും ഏത് ആൾത്തിരക്കിൽ നിന്നാലും ഞാൻ തിരിച്ചറിയും.\nഒരേ നഗരത്തിന്റെ രണ്ട് അനുഭവങ്ങൾ തന്നവരാണവർ\nപന്ത്രണ്ട് മണിയോടെയാണ് ഓഫീസിൽനിന്ന് ഇറങ്ങി റെയിൽവേ സ്റ്റേഷനിലേക്ക് പോയത്. സ്റ്റേഷനും പാളയവും മൊഫ്യൂസിൽ ബസ് സ്റ്റാൻഡുമെല്ലാം പിന്നിട്ട്\nമാവൂർ റോഡ് ട്രാഫിക് പരിസരത്തെത്തി. അപ്പോൾ തൊട്ടരികെ ഒരു ബൈക്ക് വന്നുനിന്നു.\n‘എന്താ ഒറ്റയ്ക്ക് നടക്കുന്നത്? എവിടേലും കൊണ്ടാക്കണോ?’ എന്നായിരുന്നു ആദ്യ േചാദ്യം.\n‘ഏയ് വേണ്ട സ്ഥിരം പോകുന്ന വഴിയാണ്. പ്രശ്‌നമില്ല’ മെല്ലെ നടക്കാൻ തുടങ്ങിയപ്പോൾ വീണ്ടു ചോദിച്ചു\n‘ഞാൻ വേറൊന്നും ഉദ്ദേശിച്ചിട്ടില്ല ട്ടോ. ഒറ്റയ്ക്ക് നടക്കുന്നതോണ്ട് ചോദിച്ചതാണ്. ഇവിടെ ഒന്നും അത്ര സേഫ് അല്ല. അതാട്ടോ. എവിടേലും ഇറക്കണമെങ്കിൽ ഇറക്കാം’.\n‘ഏയ് വേണ്ട ഭർത്താവ് വരുമെന്ന് മറുപടി നൽകിയതോടെ\nശരിയെന്ന് തലയാട്ടി അയാൾ ബൈക്കോടിച്ചു പോയി. ആദ്യം കണ്ടത് നഗരത്തിൽ ഒറ്റപ്പെട്ടു നിൽക്കുന്ന ഒരു പെൺകുട്ടിയെ സഹായിക്കാൻ മനസ്സുകാണിച്ച യുവാവിനെ ആണല്ലോ എന്ന് ആശ്വസിച്ചു.\nജാഫർഖാൻ കോളനി റോഡിന് സമീപത്തായുള്ള കടയിൽ കുറച്ച് പേർ നിൽപ്പുണ്ട്. കടയിൽ കയറി ഒരു പാക്കറ്റ് ബിസ്‌കറ്റ് വാങ്ങി. അത് ബാഗിലിട്ട് കോളനി റോഡിലേക്ക് തിരിയുന്ന ഭാഗത്തായി നിന്നു. വെളിച്ചം അല്പം കുറവായിരുന്നെങ്കിലും പിന്നിലുള്ള സ്ഥാപനത്തിന്റെ സെക്യൂരിറ്റി സമീപത്തുണ്ട്. കടയ്ക്ക് ചുറ്റും നിൽക്കുന്നവർ എന്നെ നോക്കുന്നതും സംസാരിക്കുന്നതും നന്നായി കാണാം.\nഅക്കൂട്ടത്തിൽനിന്ന് ഒരു ബൈക്ക് അടുത്ത് വന്നുനിന്നു. ഒരു 20-22 വയസ്സ് തോന്നിക്കും. ഒറ്റ നോട്ടത്തിൽ ‘അലമ്പൻ’ എന്ന് തോന്നുന്ന ഒരു പയ്യൻ\n‘ചേച്ചി എന്താ ഈ നേരത്ത് ഇവിടെ? എവിടേലും പോയ് വര്വാണോ?’\n‘അതെ. കൂട്ടാൻ ആൾ വരും. ഇവിടെ നിക്കാനാണ് പറഞ്ഞത്’\n‘എങ്കിൽ വേഗം വിളിക്കോ? ആ കൂടിനിക്കുന്നവരെല്ലാം നിങ്ങളെകുറിച്ചാണ് സംസാരിക്കുന്നത്. കുറച്ച് പ്രശ്‌നമാണ്. ചിലപ്പോ ഇങ്ങോട്ട് വരും’\n‘വേഗം വരാൻ പറ. അതുവരെ ഞാൻ നിക്കണോ?’\n‘ഏയ് വേണ്ട. കുഴപ്പമില്ല. മാനേജ് ചെയ്‌തോളാം’\n‘എങ്കിൽ ചേച്ചി ആ സെക്യൂരിറ്റിന്റെ അടുത്തേക്ക് നിക്ക്വോ. ഇവിടെ നിക്കണ്ട’\nശരിയെന്ന് പറഞ്ഞ് അവനെ കാൺകെ ഞാനല്പം നീങ്ങിനിന്നു. മാറിയെന്നുറപ്പ് വരുത്തിയിട്ടാണ് ആ പയ്യൻ അവിടംവിട്ടത്.\nഒരുപക്ഷേ, ഈ നടത്തത്തിനിടയിൽ ഏറ്റവും ആത്മസംതൃപ്തി നൽകിയ നിമിഷമായിരിക്കും അത്. ചിലരെയൊന്നും ‘വേഷം’ കൊണ്ട് തിരിച്ചറിയണമെന്നില്ല. നന്ദിയുണ്ട് ആ കരുതലിന്.\nഅപ്പോഴും നേരത്തേ പറഞ്ഞവർ അവിടെ തന്നെ നിൽപ്പുണ്ടായിരുന്നു. ഇതെല്ലാം വീക്ഷിച്ച്. രണ്ടുമൂന്നുപേർ എനിക്ക് സമീപത്തേക്ക് നടന്നുവരാനാഞ്ഞതും പോലീസ് ജീപ്പ് അവർക്കടുത്തേക്ക് വന്നുനിന്നു. എല്ലാവരെയും പലവഴിക്കാക്കി.\nമാനാഞ്ചിറ എൽ.ഐ.സി. കിഡ്‌സൺ കോർണറിലൂടെ ബഷീർ റോഡ് വഴി രണ്ടാം ഗേറ്റിലെ ഓഫീസിലേക്ക് നടന്നു. ഒന്നു രണ്ട് കാറുകളും ഒരു ഓട്ടോയും സ്ലോ ഡൗൺ ചെയ്ത് പോയി. അതിലൊരു കാർ നിർത്താനായി തൊട്ടടുത്തെത്തി. അപ്പോൾത്തന്നെ ഒരു ബൈക്ക് അടുത്തു വന്നുനിന്നു. ‘ഇങ്ങനെ നടക്കണ്ട. വാ കൊണ്ടാക്കാം ക്ഷണത്തെ ഉദ്ദേശം തിരിച്ചറിഞ്ഞ് ഞാൻ നിരസിച്ചു.’\nപിന്നെ ‘ഇവിടെ റൂം ഉണ്ട്. ഒന്നും പേടിക്കണ്ട. പോര്. എല്ലാം സെയ്ഫ് ആണെന്നായി.’\nഇല്ലെന്ന് പറഞ്ഞില്ലേയെന്ന് തറപ്പിച്ച് പറഞ്ഞപ്പോഴാണ് അയാൾ പിൻവാങ്ങിയത്.\nമുതലക്കുളത്തുനിന്ന് പാളയത്തേക്ക്. ഇരുട്ടുള്ള ഭാഗം കടന്നുവേണം കോട്ടപ്പറമ്പ് ആശുപത്രിക്ക് മുന്നിലെത്താൻ. തൊട്ടുപിന്നിലായി ഒരു കാർ വന്ന് നിർത്തി.\n‘എവിടേക്കാ, ഇവിടെങ്ങാൻ വിടണോ? എന്നായി ചോദ്യം.’\n‘വേണ്ട പരിചയമുള്ള വഴിയാണ് നടന്നോളാം’\nമറുപടി പറഞ്ഞ് മുന്നോട്ട് നടന്നു. കാർ വീണ്ടും നിർത്തി.\n‘ഡോ, പിന്നിൽ കുറച്ചാൾക്കാർ സ്‌കെച്ചിടുന്നുണ്ട്. എവിടെയാണെന്ന് പറഞ്ഞാമതി ഇറക്കിത്തരാം\nകുറച്ച് നിർബന്ധിച്ചു. ഇല്ലെന്ന് പറഞ്ഞതോടെ അയാളും പോയി.\nബീച്ചിൽ നൈറ്റ് പട്രോളിങ്ങിനായി വന്ന വാഹനം കിടക്കുന്നു. ഇതിനിടയിൽ പലതവണ നഗരത്തിന്റെ സുരക്ഷ ഉറപ്പുവരുത്തി റോന്ത് ചുറ്റുന്ന പോലീസ് വാഹനം എന്നെ കടന്നുപോയിരുന്നു.\nഓപ്പൺ സ്റ്റേജിന് സമീപത്തായി സ്‌കൂട്ടറിൽ മധ്യവയസ്‌കനായ ഒരാൾ എനിക്ക് സമീപം വണ്ടി നിർത്തി ചിരിച്ചു. ‘ടൗണിലേക്കാണോ’\n‘അവിടെ വരെ’ ഞാൻ പറഞ്ഞവസാനിപ്പിച്ചു\nഅയാൾ ഒന്നും മിണ്ടാതെ വേഗം സ്‌കൂട്ടറിന്റെ ഫൂട്ട് റെസ്റ്റ് താഴ്ത്തിയിട്ട് ‘കേറിക്കോ’\nവരുന്നില്ലെന്ന് പറഞ്ഞ് അയാളെ ഒഴിവാക്കി മുന്നോട്ട് നടന്നു. ഹൈ മാസ്റ്റ് വെളിച്ചത്തിനു താഴെ ഞാൻ നിന്നു. അയാൾ പിന്നാലെ വന്ന് എനിക്ക് മുന്നിൽ കുറച്ചകലെ നിർത്തി.\nഅതേയ് ഇവിടെ സേഫ് അല്ല ട്ടോ, എവിടെയാന്ന് വെച്ചാ ആക്കിത്തരാം\nമറുപടി പറഞ്ഞില്ല. അയാളെ ശ്രദ്ധിച്ചുമില്ല. അയാൾ പക്ഷേ, പോയില്ല. അവിടെത്തന്നെ നിന്നു.\nപെട്ടെന്ന് ഒരു ബൈക്ക് അവിടെ വന്നുനിന്നു. കള്ളിമുണ്ടും ഷർട്ടുമിട്ട തടിച്ച പ്രകൃതക്കാരൻ. അദ്ദേഹം വളരെ മാന്യമായി കാര്യങ്ങളന്വേഷിച്ചു. ഒപ്പം ചില സംശയങ്ങളും.\n‘ങ്ങളെ ഞാൻ മുതലക്കുളം മുതൽ കാണുന്നുണ്ടല്ലോ. ന്താ ഇങ്ങനെ നടക്കുന്നത്? കൂടെ ആരെങ്കിലും ഉണ്ടോ... തുരുതുരാ ചോദ്യങ്ങൾ. എല്ലാത്തിനും മറുപടി പറഞ്ഞു. പക്ഷേ, എന്റെ ഉത്തരങ്ങളിൽ അദ്ദേഹം സംതൃപ്തനല്ലെന്ന് വ്യക്തം.\nകൂടെ ആളുണ്ടെന്നും ഇപ്പോൾ വരുമെന്നും കാർ ഉണ്ടെന്നും പറഞ്ഞു\n‘ദാ ഇങ്ങളെ കണ്ടിട്ടാ ഓലൊക്കെ ഇങ്ങനെ നിക്കുന്നെ. ആരാച്ചാ വേഗം വരാൻ പറയ്. അവർ വന്നിട്ടേ ഞാൻ പോവൂ. അല്ലേൽ ഞാൻ കൊണ്ടാക്കാം ഇങ്ങളു വിചാരിക്കുമ്പോലല്ല, ഇവിടൊക്കെ മോശമാണ്. ഈ നേരത്തൊന്നും ഇങ്ങനെ വരരുത് .\nആ കരുതൽ കണ്ടപ്പോൾ എന്ത് പറയണമെന്ന് അറിയാതയായി. കൂട്ടാൻ ഞങ്ങളുടെ കാർ വരുന്നവരെ അദ്ദേഹം എന്നോട് വിവരങ്ങൾ ചോദിച്ചുകൊണ്ടേ ഇരുന്നു. കാർ വന്നതും രാത്രി ഈ കുട്ടിയെ ഇവിടെ ഒറ്റയ്ക്കാക്കി പോവാൻ നിങ്ങൾക്കെങ്ങനെ ധൈര്യം വന്നുവെന്ന് ഡ്രൈവറോട് ചോദിച്ചു. യാത്രാ ഉദ്ദേശ്യം പറഞ്ഞതിന് ശേഷംമാത്രമാണ് അദ്ദേഹം ചോദ്യങ്ങൾ അവസാനിപ്പിച്ചത്.\nbbപാതിരാത്രി പോലും സജീവമായ ഇടമാണ് കെ.എസ്.ആർ.ടി.സി. പരിസരം. മുമ്പ് ബഷീർ റോഡിൽനിന്ന് റൂം ഓഫർ ചെയ്ത ബൈക്ക് എനിക്ക് സമിപത്തുകൂടി കടന്നുപോയി. ബസ്‌സ്റ്റാൻഡിന് എതിർവശത്തായി മൊഫ്യൂസിൽ ബസ്‌സ്റ്റാൻഡിലേക്കുള്ള വഴിയിൽ നിൽക്കുമ്പോഴും പലതവണ ആ ബൈക്ക് എനിക്ക് സമീപത്തുകൂടി കടന്നുപോയിരുന്നു. അതേ നീലഷർട്ടുകാരൻ.\nബസ്‌സ്റ്റാൻഡിന് എതിർവശത്തായി നിൽക്കുകയായിരുന്ന എനിക്കുനേരെ ഒരു പച്ചഷർട്ടുകാരൻ പതിയെ അടുത്തുവന്നു.\n‘ഭക്ഷണം കഴിച്ചാലോ എന്ന് പറഞ്ഞ് പരിചയപ്പെട്ടു.\nഎന്തുപറ്റി, ഒരു അഭിപ്രായക്കുറവ് മാതിരി\nഅല്ലാ... ചായകുടിക്കാനും ഭക്ഷണം കഴിക്കാനും...\nഎന്റെ്ൽ കാശുണ്ട്. കഴിച്ചോളാം\nപരിചയക്കുറവാണ്. സംസാരിക്കേണ്ടത് എങ്ങന്യാന്ന് അറീല\nഅല്ലാ... എന്റെ പ്രായോം... എങ്ങനെയാ ചോദിക്കണ്ടതെന്നറീല. എന്താ ഞാൻ ചെയ്യേണ്ടത്\nഇവിടെ നിക്കുന്നവരെല്ലാം സഹകരിക്കാൻ നിക്കുന്നവരാണെന്ന് ധരിക്കരുത്. നാണമുണ്ടോ ഇങ്ങനെ ചോദിക്കാൻ എന്ന് തിരിച്ചു ചോദിച്ചു.\nഓക്കെ താങ്ക് യൂ\nഅതവിടെ തീർന്നെന്നാണ് കരുതിയത്. പക്ഷേ, സ്ഥിതി അങ്ങനെ ആയിരുന്നില്ല.\nഅതിനിടയ്ക്ക് ഒരാൾ തൊട്ടപ്പുറത്തുള്ള കെ.എസ്.ആർ.ടി.സിയിലേക്കുള്ള വഴി ചോദിച്ചെത്തി. നേരെ എതിർ വശത്തുനിന്ന് അയാൾ എന്നെ ശ്രദ്ധിക്കുന്നത് ഞാൻ നേരത്തേ കണ്ടിരുന്നു. വഴി പറഞ്ഞുകൊടുത്തു. അയാൾ അങ്ങോട്ടേക്ക് തന്നെയാണോ എന്നറിയാൻ അയാൾ പോയ വഴിയേ നോക്കി. സമീപം നിർത്തിയിട്ട് ഇതെല്ലാം ശ്രദ്ധിക്കുന്ന ഓട്ടോക്കാരനടുത്തേക്കാണ് അയാൾ പോയത്. ബസ്‌സ്റ്റാൻഡിലേക്കല്ല\nനേരത്തേ താങ്ക് യൂ പറഞ്ഞ് പിൻവാങ്ങിയ ആൾ അതാ വീണ്ടും\n‘വളരെയധികം നാണകെട്ടാണ് ചോദിക്കണത്’.\nമൂവായിരം തരാം. അതേള്ളു കൈയിൽ. വര്വോ?\nഇപ്പോ പോയില്ലേ നല്ല അടി എന്റേ്ന്ന് കിട്ടും. പൊക്കോ വേഗം. കാലിനടിയിൽനിന്ന് തലച്ചോർ വരെ കയറിയ അരിശം കടിച്ചുപിടിച്ച് അത്രമാത്രം ഞാൻ പറഞ്ഞൊപ്പിച്ചു. അയാൾ പോയി\nസ്വന്തം ശരീരത്തിനാണ് അയാൾ മൂവായിരത്തിന്റെ വിലപറഞ്ഞത്. അതോർക്കുന്ന ഓരോ നിമിഷവും ശരീരമാസകലം ഇരുമ്പുകമ്പി പഴുപ്പിച്ചുവെച്ച പോലെ ഞാൻ വെന്ത് പോവുന്നുണ്ട്.\nകുറെ നല്ല മനുഷ്യരെ ഇടയ്ക്ക് കണ്ടപ്പോൾ നാട് മാറിയെന്ന് വിശ്വസിച്ച എനിക്കാണ് തെറ്റിയത്. ചിലതിനൊന്നും ഒരുമാറ്റവുമില്ല. അസമയത്ത് കാണുന്ന പെണ്ണുങ്ങളെല്ലാം ശരീരം വിൽക്കാൻ നിൽക്കുന്നവരാണെന്ന് എന്ത് ബോധ്യത്തിലാണ് അയാൾ പറഞ്ഞുവെച്ചത്. പേടിയുണ്ട്... ദേഷ്യമുണ്ട്... അതിനെക്കാൾ വേദനയുണ്ട്. ആ ചോദ്യം കേട്ടവർക്കുമാത്രം മനസ്സിലാകുന്ന കുത്തുന്ന വേദന\nനേരത്തേ പലതവണ ചുറ്റിപ്പോയ ഹീറോ ഹോണ്ട വീണ്ടും. റൂം സേഫ് ആണ് ഒന്നും പേടിക്കേണ്ടെന്ന് ഓർമിപ്പിക്കാൻ. പെട്ടെന്ന് ഞാൻ ഫോണെടുത്തു. അയാൾക്കെന്തോ അപകടം മണത്തു.\n‘ങ്ങള് ഫോട്ടോ എടുക്കാ് ലേ’ എന്ന് ചോദിച്ച് ബൈക്ക് വേഗം വിട്ടു.\nഈ രക്ഷാ നന്പർ എന്തിനാ\nപിങ്ക് പോലീസിനെ വിളിക്കാമെന്ന് കരുതി. സ്ത്രീകൾക്ക് ഏത് പാതിരാത്രിയും സുരക്ഷിതത്വം വാഗ്ദാനംചെയ്താണ് പ്രധാനനഗരങ്ങളിലെല്ലാം പിങ്ക് പോലീസിന്റെ സേവനം കേരള പോലീസ് ലഭ്യമാക്കിയത്. സഹായമഭ്യർഥിക്കാൻ അതിലേക്കല്ലേ ആദ്യം വിളിക്കേണ്ടത്. ടോൾഫ്രീ നമ്പറായ 1515-ലും .......................ലും മാറി മാറി വിളിച്ചു. ഒന്നല്ല അഞ്ച് തവണ. 1515 എൻഗേജ്ഡ് ആയിരുന്നെങ്കിൽ മറ്റേ നമ്പർ മുഴുവൻ റിങ് ചെയ്ത് കട്ടാവുകയായിരുന്നു. സ്ത്രീ സുരക്ഷയ്ക്ക് വന്ന പിങ്ക് പോലീസിനെ ആ നടത്തിനിടയിലൊന്നും കണ്ടില്ലല്ലോ എന്ന കാര്യം അപ്പോഴാണ് ഞാനോർത്തത്.


ബൽറാമിന് നേരെ ആക്രമണം - Oneindia Malayalam\nബൽറാമിന് നേരെ ആക്രമണം\nഎകെജിയെ കുറിച്ച് അപകീര്‍ത്തികരമായ പരാമര്‍ശം നടത്തിയ കോണ്‍ഗ്രസ് എംഎല്‍എ വിടി ബല്‍റാമിന് നേര്‍ക്ക് ആക്രമണം. പാലക്കാട് സ്വകാര്യ പരിപാടിക്കായി എത്തിയ ബല്‍റാമിന് നേര്‍ക്ക് സിപിഎം പ്രവര്‍ത്തകര് കല്ലെറിഞ്ഞു. ചീമുട്ടയേറും ഉണ്ടായി.പാലക്കാട് കാഞ്ഞിരത്താനയില് സ്വകാര്യ ലാബിന്റെ ഉദ്ഘാടനത്തിന് വേണ്ടിയായിരുന്നു തൃത്താല എംഎല്‍എ വിടി ബല്‍റാം എത്തിയത്. ബല്‍റാം എത്തുന്ന വിവരം അറിഞ്ഞ് സിപിഎം പ്രവര്‍ത്തകര് സ്ഥലത്ത് എത്തി. തുടര്‍ന്നായിരുന്നു ആക്രമണം.ബല്‍റാമിനെ പിന്തുണച്ചുകൊണ്ടുള്ള കോണ്‍ഗ്രസ് പ്രവര്‍ത്തകരും ഉണ്ടായിരുന്നു. സിപിഎം-കോണ്‍ഗ്രസ് പ്രവര്‍ത്തകര് തമ്മില് ഏറ്റുമുട്ടലും നടന്നു. ബല്‍റാം എത്തിയപ്പോള് തന്നെ കല്ലേറ് തുടങ്ങി. ചീമുട്ടയും ബല്‍റാമിന്ന് നേര്‍ക്ക് സിപിഎം പ്രവര്‍ത്തകര് എറിയുന്നുണ്ടായിരുന്നു.ആക്രമണത്തില് ബല്‍റാമിന്റെ കാറിന് കേടുപാടുകള് സംഭവിച്ചിട്ടുണ്ട്. കഴിഞ്ഞ ദിവസവും ബല്‍റാമിന് നേര്‍ക്ക് ചീമുട്ടയേറ് നടത്തിയിരുന്നു. എകെജിയെ കുറിച്ച് നടത്തിയ പരാമര്‍ശങ്ങള് പിന്‍വലിച്ച് മാപ്പ് പറയണം എന്നാണ് സിപിഎം പ്രവര്‍ത്തകരുടെ ആവശ്യം. എന്നാല് ബല്‍റാം ഇതിന് തയ്യാറായിട്ടില്ല.ഇത്രനാളും സോഷ്യല് മീഡിയയില് നടന്ന യുദ്ധം തെരുവിലേക്ക് കൂടി വ്യാപിക്കുകയാണ് ഇപ്പോള്.


കണക്ക് തീര്‍ത്ത് റോയല് ചലഞ്ചേര്‍സ് | kanjirappallyNEWS.com\nബംഗലൂരു: സൂപ്പര് ഓവറിലെ പരാജയത്തിന് സണ്‍റെയ്സിനോട് സ്വന്തം കളത്തില് റോയല് ചലഞ്ചേര്‍സ് പകരം വീട്ടി. ഏഴ് വിക്കറ്റിനാണ് ബംഗലൂരു റോയല് ചലഞ്ചേര്‍സ് വിജയം നേടിയത്. 47 പന്തില് 93 റണ്‍സ് നേടിയ ക്യാപ്റ്റന് വിരാട് കോഹ്ലിയുടെ വെടിക്കെട്ട് ബാറ്റിങ്ങാണ് ബംഗലൂരുവിന് അനായാസ വിജയം നേടികൊടുത്തത്.\n162 റണ്‍സ് വിജയ ലക്ഷ്യവുമായി ഇറങ്ങിയ ബംഗലൂരുവിന് 47 റണ്‍സ് എടുക്കുന്നതിനിടയില് തന്നെ ഓപ്പണര്‍മാരെ നഷ്ടപ്പെട്ടു. എന്നാല് പിന്നീട് വന്ന കോലി വലിയ പരിക്കുകള് ഇല്ലാതെ ബംഗലൂരുവിനെ വിജയത്തില് എത്തിക്കുകയായിരുന്നു.\nനേരത്തെ ടോസ് നേടി ബാറ്റിംഗ് തെരഞ്ഞെടുത്ത സണ്‍റൈസേഴ്സ് ആറു വിക്കറ്റ് നഷ്ടത്തിലാണ് 161 എന്ന വിജയലക്ഷ്യം റോയല് ചലഞ്ചേഴ്സിന് നല്‍കിയത്. 34 പന്തില് 52 റണ്‍സെടുത്ത കാമറൂണ് വൈറ്റും, 24 പന്തില് 49 റണ്‍സെടുത്ത തിസാര പെരേരയുമാണ് സണ്‍റൈസേഴ്സിനായി തിളങ്ങിയത്. പാര്‍ഥിവ് പട്ടേല് (20), കുമാര് സംഗക്കാര (23), റെഡ്ഡി (12) എന്നിങ്ങനെയാണ് മറ്റുള്ളവരുടെ സംഭാവന.\nറോയല് ചലഞ്ചേര്‍സിനായി ആദ്യ മത്സരത്തിനിറങ്ങിയ ആര്‍പി സിംഗാണ് ബാംഗളൂര് ബൌളര്‍മാരില് തിളങ്ങിയത്. നാലോവറില് വെറും 27 റണ്‍സ് മാത്രം വഴങ്ങി സിംഗ് മൂന്നു വിക്കറ്റ് സ്വന്തമാക്കി. വിനയ് കുമാര്, മുരളീധരന്, മുരളി കാര്‍ത്തിക് എന്നിവര് ഓരോ വിക്കറ്റ് വീതം സ്വന്തമാക്കി.


വാഴക്കോട് അനധികൃത ക്വാറിയില് സബ് കലക്ടര് റെയ്ഡ് നടത്തി\nThu Jan 24 2019 10:42:14 GMT+0530 (IST)\nവടക്കാഞ്ചേരി: വാഴക്കോട് വളവില് അനധികൃതമായി പ്രവര്‍ത്തിച്ചിരുന്ന ക്വാറിയില് സബ് കളക്റ്റര് ഡോ. രേണു രാജിന്റെ നേതൃത്വത്തില് റെയ്ഡ് നടത്തി. ഇന്നലെ പുലര്‍ച്ചെ5മണിയോടെ ഏറെ രഹസ്യമായാണ് സബ് കലക്ടറുടെ നേതൃത്വത്തിലുള്ള റവന്യു, പോലിസ് സംഘം ക്വാറിയില് എത്തിയത്.\nഇവരെ കണ്ട തൊഴിലാളികള് പണിയായുധങ്ങള് ഉപേക്ഷിച്ച് ഓടി രക്ഷപ്പെട്ടു. മറ്റൊരു വഴിക്ക് രക്ഷപ്പെടാന് ശ്രമിച്ച അഞ്ച് ലോറികള് ഉള്‍പ്പെടെ പന്ത്രണ്ട് ലോറികള്, മൂന്ന് ഹിറ്റാച്ചികള്,3ജാക്ക് ഹാമറുകള് , 150 ജലാറ്റിന് സ്റ്റിക്കുകള് എന്നിവയും പിടികൂടി.\nതുടര്‍ന്ന് സബ് കലക്ടറുടെ നിര്‍ദ്ദേശ പ്രകാരം ബോംബ് സ്‌ക്വാഡ്, തഹസില്‍ദാര് ബ്രീജകുമാരി, ഡെപ്യൂട്ടി തഹസില്‍ദാര് കെ.ആര് രാജന്, മുള്ളൂര്‍ക്കര അഡീഷണല് വില്ലേജ് ഓഫീസര് പി.ജയദേവന്, വടക്കാഞ്ചേരി എസ്‌ഐ കെ സി രതീഷ്, എന്നിവരുടെ നേതൃത്വത്തിലുള്ള സംഘം സ്ഥലത്തെത്തി.\nസിപിഎം നേതാവും മുള്ളൂര്‍ക്കര പഞ്ചായത്ത് പ്രസിഡന്റുമായ എം എച്ച് അബ്ദുല് സലാമിന്റെ പങ്കാളിത്തത്തിലുള്ളതാണ് ക്വാറി.


Indians Prefer Domestic Travel In Summer Trips 2022- Reveals Travel Survey - Malayalam Nativeplanet\n»സമ്മര്‍യാത്രകളില് ആഭ്യന്തര ലക്ഷ്യസ്ഥാനങ്ങള് തേടി സഞ്ചാരികള്\nPublished: Wednesday, May 18, 2022, 15:36 [IST]\n50 min ago കടലിനുള്ളിലെ മറ്റൊരു ലോകം... കയ്യെത്തുംദൂരെ കടല്‍ക്കാഴ്ചകള്.. ആന്‍ഡമാനിലെ സ്കൂബാ ഡൈവിങ്!!\nകഴിഞ്ഞ രണ്ടു വര്‍ഷങ്ങളിലെ പോലെ തന്നെ ഇത്തവണയും ഇന്ത്യക്കാരുടെ ട്രാവല് ട്രെന്‍ഡുകള്‍ക്ക് മാറ്റമില്ല. അന്താരാഷ്ട്ര വിമാ സര്‍വ്വീസുകള് ഒരുമാസം മുന്‍പു തന്നെ പഴയപടി ആരംഭിക്കുകയും കൂടുതല് സര്‍വ്വീസുകള് വരുകയും ചെയ്തിട്ടും ഈ വേനലിലും ഇന്ത്യയില് നിന്നുള്ള സ‍ഞ്ചാരികള്‍ക്ക് പ്രിയം ആഭ്യന്തര യാത്രാ ലക്ഷ്യസ്ഥാനങ്ങള് തന്നെയെന്ന് സര്‍വേ. ഒരു ഓണ്‍ലൈന് ട്രാവല് കമ്പനി നടത്തിയ സര്‍വ്വേയിലാണ് വിദേശ വിനോദ യാത്രകളേക്കാള് മുന്‍ഗണന ഇന്ത്യക്കാര് ആഭ്യന്തര യാത്രകള്‍ക്കു നല്കുന്നുണ്ട് എന്ന റിപ്പോര്‍ട്ട് പുറത്തുവന്നത്.\nസര്‍വ്വേയില് പങ്കെടുത്ത 61 ശതമാനം ഇന്ത്യക്കാരും സമ്മര് യാത്രകള്‍ക്ക് പ്ലാന് ചെയ്യുന്നുണ്ടെന്നു പറയുകയും 90 ശതമാനം പേര് ആഭ്യന്തര യാത്രകളായിരിക്കും തങ്ങള് തിരഞ്ഞെടുക്കുകയെന്നും വ്യക്തമാക്കി.\nഅന്താരാഷ്ട്ര ലക്ഷ്യസ്ഥാനങ്ങളില് പതിവുപോലെ മാലദ്വീപ് തന്നെ ഒന്നാം സ്ഥാനത്തെത്തി. തൊട്ടുപിന്നിലായി ദുബായും തായ്ലന്‍ഡും യുഎസ്എയും ഇടംപിടിച്ചിട്ടുണ്ട്. ഓയോയുടെ മിഡ് സമ്മര് ഇന്‍ഡക്സ് 2022 ലാണ് ഈ വിവരങ്ങളുള്ളത്.\nവിദേശ ലക്ഷ്യസ്ഥാനങ്ങള്‍ക്കു പകരം ഇന്ത്യയിലെ തന്നെ കാഴ്ചകള് കാണുന്നതിനാണ് ഇന്ത്യക്കാര് പ്രാധാന്യം നല്കുന്നതെന്നും സര്‍വ്വേ ഫലങ്ങള് പറയുന്നു. സ്വിറ്റ്സര്‍ലന്‍ഡിനു പകരം 58% സഞ്ചാരികളും മുന്‍ഗണന ഗുല്‍മാര്‍ഗിനു നല്കിയപ്പോള് 70.3% പേര് സ്കോട്ലന്‍ഡിനു പകരം കൂര്‍ഗിനെ തിരഞ്ഞെടുത്തു. 67.9% ആളുകള് അലാസ്കയ്ക്ക് പകരം ഔലിയെയാണ് തിരഞ്ഞെടുത്തത്.\nയാത്രകളിലെ താമസസൗകര്യങ്ങളുടെ കാര്യത്തിലും മുന്‍പുണ്ടായിരുന്ന അതേ തരത്തിലുള്ള മുന്‍ഗണനകളാണ് ആളുകള് പിന്തുടരുന്നത്. ഹോട്ടലുകൾക്കുള്ള മുൻഗണനയും വില്ലകളും ഹോംസ്റ്റേകളും പോലുള്ള ഇതര താമസസൗകര്യങ്ങളും ഉൾപ്പെടുന്നു. 55% ഇന്ത്യക്കാർക്കും ഒന്നു മുതല് മൂന്ന് ദിവസം വരെയുള്ള ഹ്രസ്വയാത്രകളോടാണ് താല്പര്യം.\nമുന്‍കൂര് ബുക്കിങ് ഇല്ല!\nകൊവിഡ് കാലത്തേതു പോലെ തന്നെ ആഴ്ചകള്‍ക്കും മാസങ്ങള്‍ക്കും മുന്‍പ് തന്നെ യാത്രകള് ബുക്ക് ചെയ്യുന്ന രീതി ഇപ്പോഴും ആളുകള് തിരഞ്ഞെടുത്തിട്ടില്ല. പെട്ടന്ന് യാത്ര പ്ലാന് ചെയ്ത് പുറപ്പ‌ടുന്ന രീതി തന്നെയാണ് ഇപ്പോഴും ആളുകള് താല്പര്യപ്പെടുന്നത്. സര്‍വ്വേയില് പങ്കെടുത്തവരില് മൂന്നിലൊരാള് വീതം ഈ ട്രെന്‍ഡ് ഇഷ്ടപ്പെടുന്നു. ഏപ്രില് മാസത്തില് നടത്തിയ പാന്-ഇന്ത്യ സര്‍വ്വേയില് ആയിരം പേരാണ് പങ്കെടുത്ത് പ്രതികരണങ്ങള് രേഖപ്പെടുത്തിയത്.\nജൂലൈ മാസത്തിലെ യാത്രകള്... രാശികള് പറയും ലക്ഷ്യസ്ഥാനങ്ങള്


'തീരുമാനമെടുത്താൽ ഞാൻ തന്നെ മുഖ്യമന്ത്രി' കമൽഹാസന്റെ കവിത രാഷ്ട്രീയപ്രേവശനത്തിനുളള സൂചനയോ?- Kamal Haasan hints at entering politics\nKamal Haasan Tweets A Poem Hinting His Wish To Enter Politics\n'തീരുമാനമെടുത്താൽ ഞാൻ തന്നെ മുഖ്യമന്ത്രി' കമൽഹാസന്റെ കവിത രാഷ്ട്രീയപ്രേവശനത്തിനുളള സൂചനയോ?\nരാഷ്ട്രീയത്തിലേക്ക് വന്ന് അഴിമതിയെ തുടച്ചു നീക്കാൻ ചില മന്ത്രിമാർ കമൽഹാസനെ വെല്ലുവിളിക്കുകയും ചെയ്തിരുന്നു\nസൂപ്പർ സ്റ്റാർ രജനീകാന്തിനു പിന്നാലെ ഉലക നായകൻ കമൽഹാസനും രാഷ്ട്രീയത്തിലേക്കെന്ന് സൂചന. കമൽഹാസൻ തന്റെ ട്വിറ്റർ പേജിൽ പോസ്റ്റ് ചെയ്ത ഒരു കവിതയാണ് ഉടൻതന്നെ കമലും രാഷ്ട്രീയത്തിലേക്കെത്തുമെന്ന സൂചന നൽകുന്നത്. രാഷ്ട്രീയത്തിൽനിന്നും എപ്പോഴും അകലം പാലിച്ചിരുന്ന കമലിന്റെ ഈ പുതിയ നീക്കം പലരെയും അതിശയിപ്പിച്ചിട്ടുണ്ട്.\nതമിഴിലാണ് കവിത എഴുതിയിട്ടുളളത്. ഞാൻ തീരുമാനമെടുത്താൽ പിന്നെ ഞാൻതന്നെ മുഖ്യമന്ത്രി എന്ന കവിതയിലെ വരികളാണ് കമലിന്റെ രാഷ്ട്രീയപ്രവേശനത്തെക്കുറിച്ചുളള സൂചന നൽകുന്നത്. സാധാരണക്കാർ എന്നോടൊപ്പം ചേരൂവെന്നും കവിതയിൽ പറയുന്നു. തമിഴ് മനസ്സിലാകാത്തവർക്ക് ഇംഗ്ലീഷ് ദിനപത്രങ്ങളിൽ കവിത വായിക്കാമെന്നും കമൽ ട്വിറ്ററിൽ എഴുതിയിട്ടുണ്ട്.\nRead More : ‘ആ നടന് മുഖ്യമന്ത്രി ആയാല് തമിഴ്നാട് വളരും’; ‘ഒരുദിനം മുഖ്യമന്ത്രി’ സ്വപ്നവുമായി അല്‍ഫോണ്‍സ് പുത്രന്\nസംസ്ഥാനത്തെങ്ങും അഴിമതിയാണെന്ന് കമൽഹാസൻ നേരത്തെ പറഞ്ഞത് വൻ വിമർശനങ്ങൾക്ക് ഇടയാക്കിയിരുന്നു. കമലിന്റെ പ്രതികരണത്തിനെതിരെ അണ്ണാ ഡിഎംകെ മന്ത്രിമാർ രംഗത്തെത്തിയിരുന്നു. രാഷ്ട്രീയത്തിലേക്ക് വന്ന് അഴിമതിയെ തുടച്ചു നീക്കാൻ ചില മന്ത്രിമാർ കമൽഹാസനെ വെല്ലുവിളിക്കുകയും ചെയ്തിരുന്നു.\nRead More : ഇതെന്താ ഈസ്റ്റ് ഇന്ത്യ കമ്പനിയോ? നരേന്ദ്ര മോദി സർക്കാരിനെതിരെ കമൽഹാസൻ\nTags: Kamal Haasan, Politics


നമ്മൾ ഒരിക്കലും പിച്ചക്കാരോടും സെക്സ് വർക്കേഴ്സിനോടും തർക്കിക്കരുത്, വിവാദപ്പെരുമഴയില് ടിനി ടോം | Newsthen l The news interactive\nHome/NEWS/നമ്മൾ ഒരിക്കലും പിച്ചക്കാരോടും സെക്സ് വർക്കേഴ്സിനോടും തർക്കിക്കരുത്, വിവാദപ്പെരുമഴയില് ടിനി ടോം\nവിവാദങ്ങളുടെ സഹയാത്രികനായ സെലിബ്രിറ്റി ഇപ്പോള് ടിനി ടോം ആണ്. പൗരത്വ ഭോദഗതി ബില്ലിന്റെ സമയത്തും, ബോഡി ഷെയ്മിങ്ങിനെപ്പറ്റി പ്രതികരിച്ച പെണ്‍കുട്ടിയോട് മോശമായി പെരുമാറി എന്ന പേരിലും സോഷ്യല് മീഡിയ ഇതിനോടകം ക്രൂശിച്ച് കുരിശിലേറ്റിയ താരമാണ് ടിനി ടോം. തന്നെ വിടാതെ പിന്തുടരുന്ന പ്രശ്‌നങ്ങളില് നിന്നും പാവം രക്ഷപെട്ടോട്ടെ എന്ന് ദൈവം വിചാരിച്ചാലും ടിനി ടോമിന്റെ നാക്ക് സമ്മതിക്കുമെന്ന് തോന്നുന്നില്ല. ഒരു ചാനല് പ്രോഗ്രാമില് വെച്ച് ലൈംഗീക തൊഴിലാളികളെക്കുറിച്ചും, ഭിക്ഷാടകരെക്കുറിച്ചും മോശമായി സംസാരിച്ചു എന്നതാണ് ടിനി ടോമിന്റെ പേരില് ചാര്‍ത്തി കിട്ടിയ പുതിയ പ്രശ്‌നം.\nപ്രോഗ്രാമില് ടിനി പറഞ്ഞതിങ്ങനെയാണ്\nഎന്റെ കാരണവന്മാര് പറഞ്ഞിട്ടുണ്ട്…മനസ്സില് വെക്കേണ്ട സന്ദേശമാണത്…നമ്മള് ഒരിക്കലും പിച്ചക്കാരോടും സെക്‌സ് വര്‍ക്കേഴ്‌സിനോടും തര്‍ക്കിക്കരുത്. ആ പാവങ്ങള്‍ക്ക് ഒന്നും വില്‍ക്കാനില്ല. അവരുടെ ശരീരം വരെ അവര് വിൽക്കുന്നു. ഞാന് അവരെ തള്ളിപ്പറയുന്നതല്ല, അവര് എന്തും എടുത്ത് വില്‍ക്കും. അവര്‍ക്ക് സ്‌കില്‍സ് ഇല്ലല്ലോ. അതുകൊണ്ട് ചീപ്പായ അവരോട് ഞാന് പ്രതികരിക്കാറില്ല. അങ്ങനെ അവര്‍ക്കൊരു പബ്ലിസിറ്റി വേണ്ട.\nടിനിയുടെ വാക്കുകള്‍ക്കെതിരെ ശക്തമായ വിമര്‍ശനങ്ങളാണ് പലയിടത്തു നിന്നായി ഉയര്‍ന്ന് കേള്‍ക്കുന്നത്. മുന്‍പ് പൗരത്വ ഭേദഗതി ബില്ലിനെതിരെ പ്രതികരിച്ചപ്പോഴും, ബോഡി ഷെയ്മിംഗിനെതിരെ പ്രതികരിച്ച ഗായത്രി എന്ന പെണ്‍കുട്ടിക്കെതിരെ പ്രതികരിച്ചപ്പോഴും നേരിട്ടതിനേക്കാള് ഭീകരമാണ് ഇപ്പോഴത്തെ അവസ്ഥ. എന്നാല് ടിനി ടോം തന്റെ വാദമുഖങ്ങളില് തന്നെ ഉറച്ച് നില്‍ക്കുകയാണ്.\nഞാന് അവരുടെ പേര് പറയില്ല. അങ്ങനെ ഒരു പബ്ലിസിറ്റി വേണ്ട. സൈബര് ബുള്ളീസ് നേരിട്ട് വരില്ല. അവര് മേശയുടെ അടിയില് ഇരുന്നാണ് അറ്റാക്ക്. ഇവര്‍ക്ക് മുഖങ്ങളില്ല. ഐഡിയില്ല. ഓരോ സൈബര് അറ്റാക്ക് നടക്കുമ്പോഴും നമ്മള് അത്ര പവര് ഫുള്ളാകും ഓരോ പരിപാടി കഴിയുന്നേരവും തള്ളയ്ക്കും തന്തയ്ക്കും കേള്‍ക്കുന്ന വിളികളാണ് നമ്മളെ പവര്‍ഫുള് ആക്കുന്നത്-ടിനി പറയുന്നു.


കൗദാശികമായ വിവാഹം കുടുംബജീവിതത്തില് വരുത്തുന്ന മാറ്റങ്ങള് എന്തൊക്കെയാണ്? : Marian Pathram\nകൗദാശികമായ വിവാഹം കുടുംബജീവിതത്തില് വരുത്തുന്ന മാറ്റങ്ങള് എന്തൊക്കെയാണ്?\nരണ്ടു കത്തോലിക്കാ വിശ്വാസികള് വിവാഹത്തിലൂടെ ഒന്നിക്കുമ്പോള് സംഭവിക്കുന്നത് എന്താണ് എന്നതിനെക്കുറിച്ച് ഒരിക്കലെങ്കിലും ചിന്തിച്ചിട്ടുണ്ടോ? സിവില് നിയമപ്രകാരമുള്ള വിവാഹം പോലെയല്ല കൗദാശികമായ വിവാഹങ്ങള്. അസാധാരണമായ ദൈവിക കൃപ ഒഴുകിയിറങ്ങുന്നുണ്ട് ഓരോ കൗദാശികവിവാഹത്തിലും.\nകഴിഞ്ഞ വര്‍ഷം ലോകമെങ്ങും നടന്നത് 42 മില്യന് അബോര്‍ഷനുകള്\nമനുഷ്യന് നിര്‍മ്മിച്ച നിയമത്തിന് കീഴെയുള്ള, വ്യക്തികള് തമ്മിലുള്ള ഒരു ഉടമ്പടിയല്ല കൗദാശികവിവാഹം. ദൈവത്തിന്റെ ഉടമ്പടിക്ക് കീഴില് രണ്ടു വ്യക്തികള് തമ്മിലുള്ള സംഗമമമാണ് കൗദാശികവിവാഹം. ദൈവത്തിന്റെ വിശ്വസ്തതയിലുള്ള ഉറപ്പ് അവിടെ ദമ്പതികള്‍ക്ക് അനുഭവിക്കാന് കഴിയുന്നു. ദൈവത്തിന്റെ സ്‌നേഹത്തിന് സാക്ഷ്യം വഹിക്കലാണ് ഓരോ കൗദാശികവിവാഹങ്ങളും. ദൈവികസ്‌നേഹത്തിലേക്കുള്ള യാത്രയാണ് അവിടെ ദമ്പതികള് നടത്തുന്നത്.\nസ്വര്‍ഗ്ഗീയ ജീവിതത്തിന്റെ മുന്നാസ്വാദനമാണ് കുടുംബജീവിതം . വിവാഹജീവിതത്തില് പല ബുദ്ധിമുട്ടുകളും പ്രയാസങ്ങളും നേരിടേണ്ടിവന്നേക്കാം. എന്നാല് അവയൊക്കെ മറ്റ് കുടുംബജീവിതക്കാരെക്കാള് സ്‌നേഹത്തോടും സഹനത്തോടും കൂടി സ്വീകരിക്കാന് കഴിയുന്നത് കൗദാശികമായ വിവാഹം ചെയ്തവര്‍ക്കാണ്. കാരണം അവിടെ ദൈവത്തിന്റെ സാന്നിധ്യം കൂടുതാലായുണ്ട്. ജീവിതത്തിനാവശ്യമായ എല്ലാ കൃപകളും ദൈവം നല്കുന്നതുകൊണ്ടാണ് ദമ്പതികള്‍ക്ക് പ്രതിബന്ധങ്ങളെ തരണം ചെയ്യാന് കഴിയുന്നത്.\nകുരിശുയാത്രയില് ക്രിസ്തു വീണുകയും എണീല്ക്കുകയും ചെയ്തതുപോലെയാണ് അത്. ദമ്പതികള് പലപ്പോഴും വീണുപോയേക്കാം. പക്ഷേ എണീല്ക്കാനുള്ള കഴിവു അവര്‍ക്ക് ദൈവം നല്കും. കൗദാശികമായ വിവാഹജീവിതം വേണ്ടെന്ന് തീരുമാനിക്കുന്ന പല യുവജനങ്ങളും നമുക്കിടയിലുണ്ട്. അവര് മനപ്പൂര്‍വ്വമോ അറിവില്ലായ്മ കൊണ്ടോ മറന്നുപോകുന്നതാണ് കൗദാശികമായ വിവാഹജീവിതത്തിന്റെ നന്മകളും അതിലൂടെ ലഭിക്കുന്ന ദൈവികകൃപകളും. ദൈവകൃപയാണ് നമുക്ക് വേണ്ടത്. അത് വിവാഹജീവിതത്തില് മാത്രമല്ല എല്ലാകാര്യങ്ങളിലും വേണം താനും. പക്ഷേ മറ്റെന്തിനെക്കാളും കുടുംബജീവിതത്തില് ദൈവ കൃപ ആവശ്യമാണ്.\nഅതുകൊണ്ട് കൗദാശികജീവിതത്തിലൂടെ ഒന്നായ ദമ്പതികള് തങ്ങള്‍ക്ക് ലഭിച്ച ദൈവികനന്മകളെ തിരിച്ചറിയണം. പ്രണയവിവാഹവും ലീവിംങ് ടുഗെദറും ലക്ഷ്യമിട്ട് ജീവിക്കുന്നവര് കൗദാശികവിവാഹത്തിന്റെ നന്മകള് മനസ്സിലാക്കുകയും വേണം.\nബൈബിളിലെ എഴുപത്തിമൂന്നു പുസ്തകങ്ങളുടെയും സംഗ്രഹം – ലിസി ഫെർണാണ്ടസിന്റെ ‘പൊരുളറിയാൻ’ പംക്തി – മരിയൻ പത്രത്തിൽ\nമോൺ .ആന്റണി ചുണ്ടെലിക്കാട്ടിന്റെ പിതാവ് .വി .കെ ചാക്കോ നിര്യാതനായി .\nഅള്‍ത്താരയില് ഖുറാന് ഉദ്ധരിച്ച സംഭവം: കൊച്ചി രൂപത ഖേദം പ്രകടിപ്പിച്ചു\nഅത്ഭുതം! തീപിടിത്തത്തില് കാര് കത്തിനശിച്ചു, തിരുഹൃദയത്തോടുളള പ്രാര്‍ത്ഥനയ്ക്കും…\nസ്പാനീഷ് മിഷനറിക്ക് മരണാനന്തര ബഹുമതിയായി പത്മശ്രീ\nഭവനരഹിതന് കര്‍ദിനാളിന്റെ കാര്‍മ്മികത്വത്തില് അനുസ്മരണബലി\nഫിലിപ്പൈന്‍സില് കത്തോലിക്കാ വൈദികന് കൊല്ലപ്പെട്ടു\nഇന്ന് കുറവിലങ്ങാട് മൂന്നു നോമ്പിനോട് അനുബന്ധിച്ച് കപ്പല് പ്രദക്ഷിണം; കപ്പല്…


Onam, Chathayam, Sri Narayana Jayanthi, pilikali, pulikali photos, pulikali video: ഗുരുസ്മരണയില് ഇന്ന് ചതയം\nUpdated: August 30, 2020 9:07:02 am\nNaalam Onam, Chathayam Day, Sri Narayana Guru Jayanthi: തിരുവോണം കഴിഞ്ഞു. ഓണാഘോഷങ്ങളും ഏതാണ്ട് പരിസമാപ്തിയിലേക്ക് അടുക്കുകയാണ്. ചിങ്ങമാസത്തിലെ അത്തം നക്ഷത്രം മുതൽ തുടങ്ങുന്ന മലയാളികളുടെ ഓണാഘോഷം ചതയം നാളോടെയാണ് അവസാനത്തിലേക്ക് നീങ്ങുന്നത്. പക്ഷേ ഓണാഘോഷം പൂർണമാകണമെങ്കിൽ ഉത്രട്ടാതി വരെ കാത്തിരിക്കണം. ഉത്രട്ടാതി വള്ളംകളിയോട് കൂടിയാണ് മലയാളികളുടെ ഓണക്കാലം പൂർത്തിയാകുന്നത്.\nനാലാം ഓണം, ചതയം, ശ്രീനാരായണഗുരു ജയന്തി\nഇന്ന് ചതയമാണ്. ചതയം നാളിലാണ് നാലാം ഓണം ആഘോഷിക്കുന്നത്. നാലാമോണം പൊടിപൂരമെന്നാണ് പറയാറ്. ഓണാഘോഷങ്ങളുടെ സമാപനമെന്ന രീതിയിലാണ് ഇങ്ങനെ പറയപ്പെടുന്നത്. നാലാമോണം നക്കീം തുടച്ചും എന്നൊരു പഴഞ്ചൊല്ലുമുണ്ട്. നാലാം ഓണം കഴിഞ്ഞാൽ പിന്നെ അടുത്ത ചിങ്ങമാസ പുലരിക്കായുളള കാത്തിരിപ്പായി.\nRead Also: ഓണം-ചില എതിര് നോട്ടങ്ങള്\nശ്രീ നാരായണ ഗുരുദേവന്റെ ജന്മദിനമാണെന്ന പ്രത്യേകതയും ഈ ദിവസത്തിനുണ്ട്. ചിങ്ങമാസത്തിലെ ചതയ ദിനത്തിലാണ് ശ്രീ നാരായണ ഗുരുവിന്റെ ജനനം. ഈ ദിനം ശ്രീനാരായണ ഗുരു ജയന്തി ദിനമായും ആഘോഷിക്കുന്നു. എല്ലാ എസ്‍എൻഡിപി ശാഖകളിലും ഗുരുമന്ദിരങ്ങളിലും ഈ ദിനം ഗുരുദേവ പൂജയും പ്രാർഥനയും നടക്കും. പ്രാർഥനായജ്ഞം, ജയന്തി ഘോഷയാത്ര, പൊതുസമ്മേളനം, അന്നദാനം, ജീവകാരുണ്യ പ്രവർത്തനങ്ങൾ തുടങ്ങി വൈവിധ്യമാർന്ന പരിപാടികൾ ചതയദിനത്തിൽ സംഘടിപ്പിക്കാറുണ്ട്.\nനാളെയാണ് നാട്ടിലെങ്ങും പുലിയിറങ്ങുന്നത്. തൃശൂരിലെ പുലിക്കളിയാണ് ഇതിൽ ഏറെ പ്രശസ്തം. തൃശൂരിന്റെ ഓണാഘോഷങ്ങളിൽ പ്രധാനപ്പെട്ടതാണ് പുലിക്കളി. അരനൂറ്റാണ്ടിലേറെ പഴക്കമുള്ളതാണ് തൃശൂരിലെ പുലിക്കളി. നാളെ വൈകീട്ട് തൃശൂരിലെ നഗരവീഥികളിൽ പുലിവേഷം കെട്ടിയവരെ കൊണ്ട് നിറയും.\nWeb Title: Sri narayana jayanthi it is celebrated on chathayam day